text:
दिल्ली मे रविदिन 16 अक्टूबर के छुतहा घैल नाटक भ रहल अछि. ई नाटक तालकटोरा
स्टेडियम के सुरताल ओपन थियेटर मे होएत.
मैथिली भोजपुरी अकादमी दिल्ली के सौजन्य सं ई नाटक मिथिलांगन के तरफ सं भ रहल
अछि.
छुतहा घैल के नाटककार छथिन्ह महेन्द्र मलंगिया जी. मैथिली नाटक
के हिट होए लेल
हिनकर नामे काफी छनि.
ओना एहि नाटक के निर्देशक संजय चौधरी जी सेहो कोनो कम नहि छथिन्ह. एकदम मांजल
निर्देशक छथिन्ह.
हिनकर निर्देशन मे भेल नाटक तकनीकी दृष्टि सं काफी नीक रहय छनि.
निर्देशन पर हिनकर नीक पकड़ छनि, दर्शक के एकदम सं बांधिsक राखय छथिन्ह.
नाटक के डेढ़ सं दू घंटा केना बित जाएत अहां के पता नहि चलत.हिनकर नाटक मे
कॉमेडी के छौंक सेहो कसि क रहय छनि.
संजय जी दिल्ली के संग-संग दोसरो ठाम कइटा नाटक के निर्देशन करि चुकल छथिन्ह.
मिथिलांगन के तरफ सं दिल्ली मे कइटा नाटक भ चुकल अछि. जेहि में किम्कर्तव्यविमुढ,
उगना हाल्ट, सोन
मछरिया आ नैका बनिजारा शामिल अछि.
मैथिली रंगमंचक क्षेत्र मे मिथिलांगन नीक काज करि रहल अछि. मिथिलांगन नाम सं
एकटा मैथिली पत्रिका सेहो निकलैत अछि.
छुतहा घैल नाटक के कलाकार में शामिल छथिन्ह
राजेश
कर्ण, मुकेश दत्त ,कुमार शैलेन्द्र, कल्पना मिश्र,
अंजलि, संजीव, सुबोध साहा आओर आशुतोष प्रतिहस्त
गीतनाद सुन्दरम जी आओर राखी दास जीक रहत.
तं पहुंचु रवि दिन 16 तारीख के तालकटोरा स्टेडियम
सांझ मे साढ़े 6 बजे.


c: text/html

text: नेपालीय बज्जिकाके प्रगतिके जीवित गबाही बनल बज्जिकार्पण पत्रिकामे साहित्यिके अलाबा बज्जिका भाषाके क्षेत्रमे होरहल सम्पूर्ण प्रगतिके समाचार भी प्रकाशन होइते आएल हए । हुलाक आ जनसम्पर्कके माध्यमसे विभिन्न देशमे पुगरहल बज्जिकार्पण पत्रिकाके माध्यमसे पाँच हजार एक रुपैयाके तुलसी साहित्य पुरस्कार आ एक हजार एक रुपैयाके एसएस लोकसाहित्य पुरस्कारके भी स्थापना कएलगेल हए । बज्जिका भाषाके रक्षा, साहित्यके विकास आ संस्कृतिके उजागर करेके लगायत सभी क्षेत्रमे बज्जिकार्पण साहित्यिक पत्रिकाके महत्वपूर्ण भूमिका रहल बज्जिका भाषा विकास परिषद नेपालके उपाध्यक्ष लालबाबु साह बतएले छत । अइसही नेपाली भाषाके साथे एक पेज बज्जिकामे भी प्रकाशित होएबाला रौतहटके साहित्यिक त्रैमासिक पूर्णिमाके दुसरका अंक प्रकाशित भेल सम्पादक सञ्जय सुदामा जनएले छत ।

robotstxt: allowed

filter: keep


text:
मुजफ्फरपुर । अगिला मास तक शाही लीची क पहिल खेप बाजार मे आबि जाएत। अनुकूल मौसम लीची बागान मालिक क उम्मीद कए बढ़ा देलक अछि। हालांकि, एहि बेर सेहो दोसर राज्य मे लोक कए एहि शानदार फल क लेल ऊंच कीमत दिए परत। वजह भंडारण सुविधा क अभाव अछि। मुजफ्फरपुर क शाही लीची कटा एक बागान मालिक, भोलानाथ झा क कहब अछि,’एहि बेर मौसम काफी नीक रहल। ठंड सेहो नीक भेल आ गर्मी सेहो धीरे-धीरे अपन असर देखा रहल अछि। एहि स नीक पैदावार भेल अछि।Ó बागान मालिक क मुताबिक एहि बेर बिहार मे लीची उत्पादन मे 60 फीसदी तक क इजाफा भ सकैत अछि। एहि स बागान मालिक खुश त छथि मुदा आब हुनका भंडारणक चिंता सता रहल अछि। झा क कहब अछि, ‘लीची दोसर फल स काफी अलग होइत अछि। एकरा गाछ स तोड़बाक सबस नीक समय ओ होइत अछि, जखन तापमान 42-44 डिग्री सेल्सियस होइत अछि। एकर बाद एकर भंडारण क लेल ठंडा वातावरण क जरूरत होइत अछि। अगर तापमान कनिको बेसी भेल, त लीची बर्बाद भ जाइत छैक जाती है।Ó बिहार मे सब साल करीब 3 लाख टन लीची क उत्पादन होइत अछि। हालांकि, एखन धरि प्रदेश मे एकर भंडारण क कोनो व्यवस्था नहि अछि। किसान क शिकायत अछि जे एहि कारण स ओकर पैदावार क एकटा पैघ हिस्सा बर्बाद भ जाइत अछि। संगहि, खराब हेबाक डर स हुनका लीची औने-पौने दाम मे बेचबा लेल मजबूर भ जाइत छथि। मुजफ्फरपुर क एकटा अन्य बागान मालिक किशन कुमार क कहब अछि, ‘हमरा लग मे एतबा टका नहि अछि जे हम एकरा सहेज कए राखि सकैत छी। दोसर दिस, सरकार क दिस स एहि बाबत कोनो व्यवस्था नहि कैल गेल अछि। एहि कारण हमरा एकरा कम दाम पर बेचबाक अलावा कोनो रास्ता नहि बचैत अछि।
मुख्य पृष्ठ समाद विशेष लीची क भेल अछि नीक पैदावार


text:
कलकत्ता. दिल्ली मे मलंगिया नाट्य महोत्सवक बाद कलकतिया रंगकर्मी लोकनि
सेहो अपन अभिनय कला देखयबा हेतु तत्पर छथि. कलकतिया प्रवासी मैथिल हेतु
हर्खक समाद अछि जे कला मंदिरक कलाकुंजमे नगरक मैथिल सांस्कृतिक-साहित्यिक
संस्था मिथियात्री-झंकार द्वारा आगामी 6 जनवरी 2013 कें लोकप्रिय नाटककार
गुणानाथ झा द्वारा लिखित अप्रकाशित नाटक 'शेष नइ' केर मंचन कयल जायत.
प्रख्यात निर्देशक, गीतकार ओ अभिनेता शंभूनाथ मिश्र एहि नाटकक निर्देशन
करताह. एहि आयोजनमे मिथियात्री-झंकारक
अध्यक्ष प्रो.शंकर झा, उपाध्यक्ष ताराकन्त झा आ
साहित्यविद डॉ राम अह्लाद चौधरीक नाट्य-पुनर्जागरणमे अथक प्रयास
सराहनीय आ प्रशंसनीय अछि. ज्ञात हो जे मिथियात्रीक नाट्य गतिविधि रुकल छल. रंगमंचीय गतिविधि मे नव प्राण आओत से आस. (Report: भास्कर झा)


text:
पटना। गप चीनक अछि, बेजिंग क सबस व्यस्त चौराहाक छोट सन कैफे क मे काज करिनिहार एकटा बालक भारतीय स विकासक गप करबाक क्रम मे कहैत अछि जे चीन अहां स सब मामला मे आगू देखा रहल अछि मुदा आइटी मामले मे हमसब भारत स कनि पाछु छी, मुदा बेसी दिन पाछु नहि रहब किया कि हमसब इ गप सोचबा लेल तैयार भ चुकल छी। चीनक विकासक इ एकटा छोट सन सपना अछि जे छोट सन कैफे मे काज करिनिहार लोक देख रहल छल। आइ बिहार ओहि बाट पर आगू बढि रहल अछि। बिहार मे बच्चा-बच्चा राज्यक कए विकसित करबा लेल सपना देख रहल अछि आ ओकर सपना ओकर पेंटिंग मे साकार भ सामने आबि रहल अछि। स्कूल क बच्चा बिहार दिवस पर शुभकामना कार्ड तैयार करबा मे जुटल अछि। एहि स ओकर चित्रकला आ सोच परिलक्षित भ रहल अछि, ओकर अपन राज्यक प्रति आसक्ति सेहो देखबा लेल भेट रहल अछि। बिहारक भविष्य बिहार लेल चिंतित भ चुकल अछि। बिहारक विकास लेल इ शुभसंकेत अछि।
बिहार दिवस पर मानव संसाधन विकास विभाग एकटा थीम -आपके सपनों का बिहार कैसा हो? स्कूल कए पठेलक अछि आ स्कूल प्रबंधन कए कहलक अछि जे एहि थीम पर बच्चा स शुभकामना कार्ड बनवाउल जाए। एहि प्रस्ताव पर बच्चा क दिस स जबर्दस्त रिस्पांस भेटल अछि। महज दस दिन क भीतर बच्चा द्वारा तैयार कैल गेल सपना स सुसज्जित हजारो कार्ड विभाग कए भेट चुकल अछि। ओहि मे स एक हजार चुनिंदा कार्ड कए छांटल जा रहल अछि जे 22 मार्च कए आयोजित मुख्य समारोह मे आयल विशिष्ट अतिथि कए देल जाएत।
बच्चा थीम कए जेना अपन रंग स बुझेबाक कोशिश केलक अछि ओ इ विश्वास कए आर मजबूत करैत अछि जे बिहार क भविष्य एकर वर्तमान स बेसी बुझनुक अदि। ढेर सपना स सजल कार्ड में विश्वासक कईटा रंग क बेहतरीन समावेश कैल गेल अछि। इ कार्ड एहि गपक परिचायक अछि जे बच्चा मे केवल चित्रकार बनबाक कीटाणु मौजूद नहि अछि, बल्कि हुनका मे राज्यक विकसित करबाक क्षमता सेहो अछि, जरूरत अछि बस हुनका सही दिशा मे ल जेबाक। कार्ड मे बिहार क ऐतिहासिक धरोहर क सेहो चित्रांकन अछि त मौजूदा सरकार क कार्यकाल क विकास क फूल क खुशबू सेहो भेटैत अछि।
बिहार दिवस पर बनाउल गेल एहि कार्ड मे कतहु बिहार क बेटी क उड़ान देखबा मे भेटैत अछि त कतहु मुख्यमंत्री साइकिल योजना स उत्साहित बच्चा देखइत अछि।
किछु बच्चा कार्ड मे अपन भावना शब्द क माध्यम स हो व्यक्त केने अछि। एकटा बच्चा लिखने अछि-बिहार कए बेहतर बनेबाक अछि, हम बच्चा कए बहुत किछु करि कए देखेबाक अछि .. करि हम स किछु एहन किछु जाहि स बिहार क हुए गौरव। इ सोच वाकई अगर बिहारक बच्चा मे पैदा भ गेल अछि त एकरा आगू बढबा स आब कियो नहि रोकि सकैत अछि। विकास क दिस तेजी स डेग बढा रहल राज्य क नव पीढ़ी क इ सोच संभावना क नव द्वार खोलि रहल अछि।
बिहार लेल सपना देख रहल अछि बच्चा
पटना। गप चीनक अछि, बेजिंग क सबस व्यस्त चौराहाक छोट सन कैफे क मे काज करिनिहार एकटा बालक भारतीय स विकासक गप करबाक क्रम मे कहैत अछि जे चीन अहां स सब मामला मे आगू देखा रहल अछि मुदा आइटी मामले मे हमसब भारत स कनि पाछु छी, मुदा बेसी दिन पाछु नहि रहब किया कि हमसब इ गप सोचबा लेल तैयार भ चुकल छी। चीनक विकासक इ एकटा छोट सन सपना अछि जे छोट सन कैफे मे काज करिनिहार लोक देख रहल छल। आइ बिहार ओहि बाट पर आगू बढि रहल अछि। बिहार मे बच्चा-बच्चा राज्यक कए विकसित करबा लेल सपना देख रहल अछि आ ओकर सपना ओकर पेंटिंग मे साकार भ सामने आबि रहल अछि। स्कूल क बच्चा बिहार दिवस पर शुभकामना कार्ड तैयार करबा मे जुटल अछि। एहि स ओकर चित्रकला आ सोच परिलक्षित भ रहल अछि, ओकर अपन राज्यक प्रति आसक्ति सेहो देखबा लेल भेट रहल अछि। बिहारक भविष्य बिहार लेल चिंतित भ चुकल अछि। बिहारक विकास लेल इ शुभसंकेत अछि।


text:
श्रावण २० गते,आमिर खान आ हुनक कनियाँ किरण रावके निमार्ण आ अद्वैत चन्दनके निर्देशन रहल चलचित्र ‘सिक्रेट सुपरस्टार’ के ट्रेलर सार्वजनिक भेलअछि । चलचित्रमे गायक बन चाहबला एक बालकके कथा समेटलगेलअछि । ५२ वर्षक आमिर खान चलचित्रमे संगीतकारके भूमिका निर्वाह कएनेछथि ।
अद्वैत चन्दनके लेखन रहल अय चलचित्रमे आमिरके अलावा जाइरा वासिम, मेहेर विज मुख्य भूमिका निर्वाह कएनेअछि । अमित त्रिवेदीके संगीत रहल चलचित्र आबबला अक्टुबर १९ मे रिलिज ह्यात ।
आमिर खानके ‘सिक्रेट सुपरस्टार’ के ट्रेलर सार्वजनिक0
श्रावण २० गते,आमिर खान आ हुनक कनियाँ किरण रावके निमार्ण आ अद्वैत चन्दनके निर्देशन रहल चलचित्र ‘सिक्रेट सुपरस्टार’ के ट्रेलर सार्वजनिक भेलअछि । चलचित्रमे गायक बन चाहबला एक बालकके कथा समेटलगेलअछि । ५२ वर्षक आमिर खान चलचित्रमे संगीतकारके भूमिका निर्वाह कएनेछथि ।


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Tuesday, February 26, 2008
बजट २००८ - २००९
* ५० रुपैया सs उपर के किराया मए ५ फीसदी छुट
* एसी के तेसर दर्जा मए ३ फीसदी के छुट
* एसी के दोसर दर्जा मए ४ फीसदी के छुट
* एसी प्रथम श्रेणी मए ७ फीसदी के छुट
* महिला कए पाँच फीसदी नौकरी
* १० नया गरीब रथ चलत
* ५३ नया गाड़ी चलत
* १६ गाड़ी के विस्तार
* रेल कारखाना के लेल २०० करोड़
* केरल मए नया कोच फैक्ट्री बनत
* गैंगमैन कए गेटमैन बनेल जेत
* कुली कए गैंगमैन बनेल जेत
* चाइना रेलवे सs समझोता
* स्नातक छात्र के किराया मए रियायत
* पटना,सिकंदराबाद,मुम्बई,नईदिल्ली,स्टेशन विश्वस्तरीयबनत
* अशोक चक्र पास कए शताब्दी, राजधानी मs मान्यता
* वरिष्ठ नागरिक कए ५० फीसदी के छुट
* बोनस ६५ दिन सए बैठ क ७० दिन भेल
* ५७०० नया सुरक्षाकर्मी के भर्ती
* रेलगाड़ी मए इन्टरनेट के सुविधा मिलत
* विश्वस्तरीय स्टेशन के लेल १५ हजार करोड़
* १९५ स्टेशन पर पैदल यात्री पुल के निर्माण
* उड़ीसा के महानदी पर पुल बनत
* मोबाइल पर टिकट बुकिंग के सुविधा
उपयुक्त रेल बजट के धोसना केलैथ रेल मंत्री लालू प्रसाद यादव, अई बेर के बजट मs भारतीय रेल क २५ हजार करोड़ के मुनाफा आर पिछला ५ साल मए ६८ हजार करोड़ के मुनाफा करेलखिन रेल मंत्री लालू प्रसाद यादव ! देखल जाए त पिछला पाँच साल सए भारतीय रेल कs घाटा सs उबैर देलखिन रेल मंत्री लालू प्रसाद यादव ! ऐयतरह सs अई बेर बहुत निक रेल बजट पेश केलैथ रेल मंत्री, आब देख्बाक इ ऐच्छ की जतेक घोसना केलैथ या ओई मs पूरा की सब करैत छैथ रेल मंत्री लालू प्रसाद यादव !!
2 comments:
jeetu jee,ReplyDelete
shubh sneh. ahaanke jaankaaree aa prastutikaran san hum awaak chhe . budget par bahut neek aalekh aichh . ahinaa likhait rahoo. jaldiye hamhun bahut raas cheez la ka aaeeb rahal chhee. chunki baaboojee sange hameshaa baahar rahal chhe muda gaam mein je aa jena samay beetal aa ki aab je keechh maukaa bhetait aichh ohee anusaare bahut raas gapp, bahut raas kissa-kahaane, vyangya, kavitaa sab prastut kariay ke koshish karab.
ee blog samanya aa gambhir dunu tarahak pathakak lel achhi, maithilik bahut paigh seva ahan lokani kay rahal chhi, takar jatek charchaa hoy se kam achhi.ReplyDelete
dr palan jha
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ISSN 2229-547X VIDEHA 'विदेह' १५० म अंक १५ मार्च २०१४ (वर्ष ७ मास ७५ अंक १५०) ऐ अंकमे अछि:- ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...


text:
आ ई शताब्दीक अंतिम दशकक शुरुआती बर्ख छल
आ पुनः कतेकॊ बर्ख आंखिक सॊझां संऽ बीतैत गेल
एक दिन, एक दिन करैत
आ एक दिन
लागल कविता लिखबाक सामर्थ्य नहि रहल शेष
लागल हम प्रतिगामी आ खराप लॊक भऽ गेल छी
तें तऽ रूसि रहली कविता हमरा संऽ
मधुबनी जिलान्तर्गत मधेपूर थाना अन्तर्गत तमौरिया स्टेशन लऽग’क बाथ नामक गाम’क निवासी श्री विवेकानन्द झा सम्प्रति नई दुनियाँ मे पत्रकार छथि. हिन्दी साहित्य’क अतिरिक्त हिनका मैथिली साहित्य मे विशेष रुचि छन्हि. प्रस्तुत कविता हुनक कतेक रास बात’क लेल दोसर रचना छिअन्हि
मुदा आब पुनः ओ सटल चलि आबि रहल अछि
तऽ लगै अय जे हम फेर संऽ नीक लॊक
बनि रहल छी
हृदय हमर फेर भगवती घर केर निपलाहा धरती बनि रहल अछि
आ एखन इक्कीसवीं सदीक पहील दशक खत्म हॊअ लेल
अपन अंतिम बर्खक शुरुआत में जुटि गेल अछि
उमेद करैत छी अहि निपलाहा माटि पर
खसतै पुनः कविताक सिंगरहार
आ पुनः सुवासित हेतै ओकर, हमर, हमरा सबहक दुनिया|


text:
कहिआ खुलत आईआईआईटी ?
पिछला दिन जखन ई खबर आयल कि दरभंगा में Indian Institute Of Information Technology...IIIT खुलत त बड़ खुशी भेल...दोस सभ स गप्प सेहो भेल जे फातमीजी ई नीक काज कयलाह...मो. अली अशरफ फातमी दरभंगा सं सांसद आ केन्द्रीय मानव संसाधन विकास राज्य मंत्री छथिन्ह...दरभंगा के लेल ओ अपना भरसक प्रयास करय छथिन्ह...मुदा जखन नवका खबर ई पता लागल जे प्रधानमंत्री कार्यालय सं फिलहाल एहि पर काज आगा नहिं बढ़ाबय लेल कहल गेल अछि...त सभ उत्साह पर पानि फिर गेल...मानव संसाधन विकास मंत्री अर्जुन सिंह बिहार में आईआईटी... आईआईएम...आईआईआईटी खोलय चाहैत छलथिन्ह...मानल जाइत छल जे आईआईटी पटना के पास बिहटा में आओर आईआईआईटी दरभंगा में खुलत...मुदा प्रधानमंत्री कार्यालय सं ई कहल गेल जे एहि बारे में कोनो फैसला एकटा तंत्र लेत...आब उ तंत्र कहिआ बनत...कहिआ ओकर फैसला आयत...ओहि में कोन कोन बात पर चर्चा कएल जाइत.. ई सभ तय होय में कई साल लगि जाइत...
कहल जा रहल छै जे केन्द्र में सरकार के किछु सहयोगी अपना अपना राज्य में आईआईटी... आईआईएम.. आओर दोसर संस्थान खोलय चाहैत छथिन्ह...सहयोगी के दबाब आओर चुनाव के आहट देखि सरकार फिलहाल एकरा ठंडा बस्ता में रखनाय बेहतर विकल्प बुझैत अछि. बिहार में जतय कोनो खास उद्योग धंधा नहिं अछि आईआईटी...आईआईएम...आईटी..फैशन...पत्रकारिता संस्थान खोलि शिक्षा केन्द्र के रूप में विकसित कएल जा सकैत अछि..जहि सं स्थानीय लोक के रोजगार त मिलबे करत शिक्षा के प्रचार प्रसार सेहो होयत..जागरूकता फैलत..लोकक जीवन स्तर में सुधार आयत.
Technorati Profile
कहल जा रहल छै जे केन्द्र में सरकार के किछु सहयोगी अपना अपना राज्य में आईआईटी... आईआईएम.. आओर दोसर संस्थान खोलय चाहैत छथिन्ह...सहयोगी के दबाब आओर चुनाव के आहट देखि सरकार फिलहाल एकरा ठंडा बस्ता में रखनाय बेहतर विकल्प बुझैत अछि. बिहार में जतय कोनो खास उद्योग धंधा नहिं अछि आईआईटी...आईआईएम...आईटी..फैशन...पत्रकारिता संस्थान खोलि शिक्षा केन्द्र के रूप में विकसित कएल जा सकैत अछि..जहि सं स्थानीय लोक के रोजगार त मिलबे करत शिक्षा के प्रचार प्रसार सेहो होयत..जागरूकता फैलत..लोकक जीवन स्तर में सुधार आयत.
Technorati Profile
Subscribe to: Post Comments (Atom)


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Wednesday, July 23, 2008
विदेह दिनांक 15 फरबरी, 2008 (वर्ष: 1 मास: 2 अंक: 4 )
संपादकीय
वर्ष: 1 मास: 2 अंक: 4
विदेहक एहि अंकमे सभ नियमित स्तंभ देल गेल अछि। आब ई पत्रिका चलि पड़ल अछि। पहिलुका अंक सभमे किछु टंकणक अशुद्धता दृष्टिगोचर भेल छल। एहि अंकमे ओकर विशेष ध्यान राखल गेल अछि, कारण साहित्यिक पत्रिकामे अशुद्धिक कोनो स्थान नहि छैक।
विश्वक कोन-कोनसँ ई-मेल प्राप्त भेल, आ’ हम आह्लादित भय गेल छी। ई पत्रिका बिना कोनो विलंबक सालक- साल चलैत रहत, से हम अपने लोकनिकेँ विश्वास दैत छी, आ’ ओ’ आबय बला काल सिद्ध करत।
विशेष की कहू। अगिला सप्ताह हम दरभंगा जायब, अपन भतीजीक विवाहमे। ओतय मिथिला रिसर्च इंस्टीट्युट आ’ संस्कृत विश्वविद्यालयक भ्रमण करब आ’ देखैत छी, जे कोन नव अलभ्य चीज लभ्य होइत अछि।
चित्रक पौतीकेँ दू भाग कए देल गेल अछि, मिथिलाक खोजमे चित्रकलाक संग पुरातत्त्वक वस्तु सभक आ’ दर्शनीय स्थान सभक संकलन अछि। मिथिला रत्नमे ऐतिहासिक आ’ वर्त्तमान महापुरुषक चित्रक प्रदर्शनी अछि।एहि संकलनकेँ एहिना सहयोग दय बढ़ाऊ। मैथिलीमे एनीमेशनक घोर अभाव अछि, आ’ जौँ कही जे अछिये नहि, तँ झूठ नहि होयत। संगीत आ’ संस्कृत शिक्षा सेहो ध्वन्यात्मक सामग्रीक बिना अपूर्ण लगैत अछि। अहू दुनू दिश हमर प्रयास शीघ्रे जायत, अपने लोकनिसँ तकनीकी सहयोगक आशा करैत छी। हमर इच्छा अछि, जे बालानां कृतेमे देल गेल खिस्साकेँ एनीमेट करी।
डा. धनकर ठाकुर हमरा एकटा ई-मेलमे हमर गामक (मेहथ, झंझारपुर) एकटा नाटककार आनंदक विषयमे पुछने छलाह, जे ओ’ आइ काल्हि कतय छथि। से ओ गामेमे रहैत छथि। संभव होयत तँ हुनकर कोनो कृति शीघ्रे ‘विदेह’मे ई-प्रकाशित होयत। हम 1993-94 मे राँचीमे नोकरी करैत छलहुँ। अपन एकटा परिचितक संग श्यामलीमे एक गोट डॉक्टर साहेबसँ भेँट भेल छल, ओ’ धनकरे जी छलाह । अस्तु धनकरजीक पिताजीकेँ भगवान उच्च भगवत पद देथुन्ह, से कामना करैत छी।
एनीमेशन आ’ माइक्रोसॉफ्ट एस. क्यु. एल. डाटाबेसमे ई लोकनि, आ’ ज्योति नारायण लालजी,ब्रज कर्ण, मणि ठाकुर आ’ आन पाठक हमरा तकनीकी मदति करताह से हम आशा करैत छी। श्री गंगेश गुंजनक ईमेल आ’ मार्ग निर्देशन प्राप्त भेल, ओ’ अपन रचना पठेबाक आश्वासन सेहो देलन्हि अछि। विद्यानंद जी पञ्जीकार जी अपन निबंध पठेने छथि, से आब बुझना जाइत अछि जे रचनाक भरमार लागय बला अछि। सभटा रचना उच्चस्तरीय रहत आ’ पत्रिका पाक्षिक आधार पर नियमित चलैथ रहत से आशा करैत छी।
साइटक खोज सर्च इंजन पर आसानीसँ होय ताहि हेतु किछु विशेष प्रयास कएल गेल अछि। एहि संबंधमे कोनो तकनीकी सुझाव जौँ अपनेक समक्ष होय, तँ से आमंत्रित अछि।
अपनेक रचनाक आ’ प्रतिक्रियाक प्रतीक्षामे।
नई दिल्ली 15/02/08 গজেন্দ্র ঠাকুব
विदेह 15 फरबरी 2008 वर्ष 1 मास 2 अंक 4
एहि अंकमे अछि:-
1. शोध लेख: मायानन्द मिश्रक इतिहास बोध (आँगा)
2. उपन्यास सहस्रबाढ़नि (आँगा)
3. महाकाव्य
महाभारत (आँगा)
4. कथा
5. पद्य (आँगा)
6. संस्कृत शिक्षा (आँगा)
7. मिथिला कला- चित्रकला (आँगा)
8. संगीत शिक्षा
9. बालानां कृते
10. पंजी प्रबंध (आँगा) - लेखक- विद्यानंद झा पञ्जीकार
11. मिथिला आ’ संस्कृत
12. भाषा आ’ प्रौद्योगिकी
13. रचना लिखबासँ पहिने... (आँगा)
14. प्रवासी मैथिल English मे
No comments:
Post a Comment
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ISSN 2229-547X VIDEHA 'विदेह' १५० म अंक १५ मार्च २०१४ (वर्ष ७ मास ७५ अंक १५०) ऐ अंकमे अछि:- ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Sunday, September 21, 2008
गोपेशजी नञि रहलाह- प्रस्तुति गजेन्द्र ठाकुर
समय रूपी दर्पणमे
(प्रस्तुत अछि गोपेशजीक कविता जे २००६ केर नचिकेताजीक “मध्यम पुरुष एकवचन” जेकाँ उत्तर-आधुनिक अछि, मुदा लिखल गेल २५-३० वर्ष पूर्व। हिनकर प्रस्तुत कविता नवीन कविताक शैलीमे लिखल गेल अछि।)
समय रूपी दर्पणमे
देखइत छी हम अपन मूह
आऽ करइत छी अनुभव
जे किछु नव नहि होइछ
जनमइ अछि
नित्य अहलभोर
किछु एहन-एहन इच्छा
उठइ अछि मोनमे भावनाक तरङ्ग
जे आइ किछु नव होएत
मुदा सुरुज भगवान छापि दैत छथि
दिनुक माथपर किछु एहन-एहन समाचार
जाहिमे हम अपनाकेँ
अभियोजित नहि कए पबैत छी
दूर-दूर उड़इत गर्दाक पाँखिएँ
पोसा पड़बा जहिना मोट भए जाइत अछि
तहिना हमर भावना-तरंग
अनुभवक सम्बल पाबि मोट भए कए
सिद्ध करैछ जे
नव किछु नहि होइछ
जे किछु हमरा सोझाँ अबैछ
से थिक समयक शिलाखंडपर
खिआएल पुरनके वस्तु, पुरनके विचार,
जे नव होएबाक दम्भ भरैत अछि
आऽ थाकल ठेहिआएल मोनक पीड़ा हरैत अछि
स्व. श्री गोपालजी झा “गोपेश” क जन्म मधुबनी जिलाक मेहथ गाममे १९३१ ई.मे भेलन्हि। गोपेशजी बिहार सरकारक राजभाषा विभागसँ सेवानिवृत्त भेल छलाह। गोपेशजी कविता, एकांकी आऽ लघुकथा लिखबामे अभिरुचि छलन्हि। ई विभिन्न विधामे रचन कए मैथिलीक सेवा कएलन्हि। हिनकर रचित चारि गोट कविता संग्रह “सोन दाइक चिट्ठी”, “गुम भेल ठाढ़ छी”, “एलबम” आऽ “आब कहू मन केहन लगैए” प्रकाशित भेल जाहिमे सोनदाइक चिट्ठी बेश लोकप्रिय भेल। वस्तुस्थितिक यथावत् वर्णन करब हिनक काव्य-रचनाक विशेषता छन्हि। श्री मायानन्द मिश्रजीसँ दूरभाषपर गपक क्रममे ई गप पता चलल जे गोपेशजी नहि रहलाह, फेर देवशंकर नवीन जी सेहो कहलन्हि। हमर पिताक १९९५ ई.मे मृत्युक उपरान्त हमहूँ ढ़ेर रास आन्ही-बिहाड़ि देखैत एक-शहरसँ दोसर शहर बौएलहुँ, बीचमे एकाध बेर गोपेशजी सँ गप्पो भेल, ओऽ ईएह कहथि जे पिताक सिद्धांतकेँ पकड़ने रहब। फेर पटना नगर छोड़लहुँ आऽ आइ गोपेशजीकेँ श्रद्धांजलिक रूपमे स्मरण कए रहल छियन्हि। स्मरण: हमरा सभक डेरापर भागलपुरमे गोपेशजी आऽ हरिमोहन झा एक बेर आयल छलाह। गोपेशजी सनेस घुरैत काल मधुर लेलन्हि आऽ हरिमोहनझा जी कुरथी!
गोपेशजीक कवितामे सेहो वस्तुस्थितिक यथावत सपाट वर्णनक आग्रह रहैत अछि जे हुनकर चरित्रगत विशेषता सेहो छलन्हि। हरिमोहन झाजीक अन्तिम समयमे प्रायः गोपेशजीकेँ अखबार पढ़िकेँ सुनबैत देखैत छलियन्हि। हरिमोहनझाक १९८४ ई.मेमृत्युक किछु दिनुका बादहिसँ ओऽ शनैः शनैः मैथिली साहित्यक हलचलसँ दूर होमए लगलाह। एहि बीच एकटा साक्षात्कारमे शरदिन्दु चौधरी सेहो हुनकासँ एहि विषयपर पुछबाक कोशिश कएने छलाह मुदा गोपेशजी कहियो ने कन्ट्रोवर्सीमे रहलाह, से ओऽ ई प्रश्न टालि गेल छलाह।
7 comments:
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ISSN 2229-547X VIDEHA 'विदेह' १५० म अंक १५ मार्च २०१४ (वर्ष ७ मास ७५ अंक १५०) ऐ अंकमे अछि:- ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...


text:
वि दे ह विदेह Videha বিদেহ http://www.videha.co.in विदेह प्रथम मैथिली पाक्षिक ई पत्रिका Videha Ist Maithili Fortnightly e Magazine विदेह प्रथम मैथिली पाक्षिक ई पत्रिका नव अंक देखबाक लेल पृष्ठ सभकेँ रिफ्रेश कए देखू।
नारायण यादवजीक
चारिटा लघु कथा-
चौदह नम्बर कोर्ट
रमेशक पढ़ाइ चलि रहल छल। बी.ए. पास कए बी-एड. कऽ रहल छला। बी-एड.क परीक्षा दऽ घर आएल छला। आगू पढ़ैक जिज्ञासा सेहो छैन्हें। रमेशक पिता किसान छैथ। हुनक आमदनी न्यून छैन। जेना-तेना घर-परिवारक काम-काज चलै छैन। पैघ खर्चा लेल जमीन-जाल बेचए पड़ै छैन। रमेशकेँ देखते पिता कहलखिन-
“बौआ, परीक्षा केहेन भेलह। आब हम आगाँक पढ़ाइ हेतु खर्च केतए-सँ देबह। औरो धिया-पुता अछि। बेटीक बिआह आ दिनेशक पढ़ाइ कपारपर अछि। आब अहाँ केतौ नोकरी-चाकरी आकि कोनो नीक धन्धा करू जइसँ घरमे खुशहाली बनल रहत। घरक काम-काजमे आब अहाँक माए नइ सकै छैथ। तँए आब बिआहो कए लिअ जइसँ माइयोकेँ सुख भेटत आ हमहूँ प्रसन्न रहब। अही साल अखाढ़मे सभा गाछी चलू।”
पिताक बात सुनि रमेशजी मौन छला। मौन स्वीकार लक्षणम्।
रमेशक बाबूजी रमेशक सहमति पाबि सौराठक सभा गाछी जाइक तैयारी करए लगला। सौराठ मधुबनीसँ पाँच-छह किलोमीटर उत्तर-पच्छिम कोणमे अछि। मिथिलाक पौराणिक परम्परा विचित्र अछि। मिथिला छोड़ि एहेन परम्परा केतौ नइ छइ। माल-जालक हाट जकाँ बरक हाट लगै छइ। बिआहक लेल बनि-ठनि कऽ बर सभा गाछी अबै छैथ।
कनियाँबला सेहो बरक खोजमे सभा गाछी पहुँचै छैथ। कनियागत बरक नाम, ठेकान, मूल, गोत्र आ योग्यतासँ अवगत भऽ पंजिकारसँ सम्पर्क करै छैथ। बर-कनियाँक मेल आ बरक सोभावसँ कनियागत आश्वास्त भेला बाद बिआहक चर्च करै छैथ। ई केतेक नीक बेवस्था मैथिली ब्राह्मण समाजक बीच अछि जे कनियागतकेँ बरक खोजमे घरे-घर, द्वारे-द्वार नहि जाए पड़ै छैन। ओना, किछु कनियागत दलालक फेरामे पड़ि ठकाइयो जाइत अछि।
सभा गाछीमे एकटा पीपरक गाछ अछि, सुनै छिऐ जे जइ दिन एक लाख ब्राह्मणक जुटान सभा गाछीमे भऽ जाइत अछि ओइ दिन ओ पीपरक गाछ मौला जाइत अछि।
जे कनियागत स्थिर मने, धैर्यसँ छानबीन कए बरक चयन करै छैथ हुनका सफलता हाँसिल होइ छैन। शादी-बिआह बड़ सोचि-समैझ कऽ करक चाही। बुढ़-पुरानक कथन छैन जे हाड़-बियाही मांस नहि। परिवारक स्तम्भ नारीए होइ छइ। कुशल गृहणी घरकेँ स्वर्ग बना दैत अछि। बिनु घरनी घर भूतक डेरा आ अछि घरनी तँ लागत फेरा। तँए कन्याँक शील-सोभावक संग खनदान देखिए कऽ कथा-कुटुमैती ठीक करक चाही।
रमेशक बाबूजी गामक दू-चारि भल मानुषकेँ संग कए सभा गाछी पहुँचला। एक-दू दिन केतेक कन्यागतकेँ आपस केलैन। बर, पाँच-सात फीट नमगर, छरहरा बदन, गोर वर्ण बड़ सुन्दर भव्य शरीर। बरक अनुरूप कनिया चाही आ बरातीक स्वागत सत्कार सेहो खूब नीक जकाँ हेबाक चाही। तैसंग किछु दानो-दहेज गुप्त रूपे हेबाके चाही। ओना, ई बरक पिताक इच्छा रहिते अछि। तँए बुढ़-पुरान कहै छैथ जे सभ वरयाती कए मन? तँ ओकर जवाब होइत अछि- ‘तीन मन।’ तीन मन ओजनमे नहि, तीनटा मन, एकटा लड़काक मन जे खूब नीक कनियाँ हुअए,दोसरमन बरक पिताक होइ छैन जे हमरा खूब दहेज भेटए आ तेसर मन बरियातीक होइ छैन जे बरियाती लोकैनकेँ खूब स्वागत-सत्कार हेबाक चाही।
एकटा पच्छिम तरफक कन्यागत हिनका लग जे बरक बापक दूरक सरोकारिये छेलैन- टकरेला। बर-कन्याँक विषयमे दुनू पक्षकेँ पहिनहिसँ जानकारी छेबे केलैन। बिआहक दिन-ठेकान तय भेल।
मैथिल लोकैन बड़ बुधियार होइ छैथ। बिआहक अन्तिम लग्नक आस-पास सभा गाछीमे सभा लगबै छैथ। आ धड़फड़मे एक्के-आध दिनक बीच बिआह ठीक करै छैथ। जइसँ ने कार्ड छपबए पड़ै छैन आ ने गाड़ी-घोड़ाक बेवस्था करए पड़ै छैन। पाँच-दसटा बराती लए कम खर्चमे बिआह कए लइ छैथ।
हमरा गाममे एकटा पण्डीजीक बेटीक शादी ठीक भेलैन। कनियागत पुछलकैन-
“समैध बराती केतेक एबइ?”
बरक पिता कहलखिन-
“बरियाती न्यूनतम तीन अंकमे रहत।”
तैपर कन्यागत बजला-
“हम नहि समैझ सकलौं!”
ताबत शीबू काका बजला-
“नहि बुझलहक, तीन अंकक सभसँ छोट अंक भेल- 100 यानी एक साए बरियाती औता।”
कन्यागत साए गोट बरियातीक बेवस्था केने छला। जखन बरियाती दरबज्जापर पहुँचला तँ मात्र एकटा मोटर गाड़ीमे बर लगा पाँचटा आदमी छल। ओना, बरक गिनती बरियातीमे नहि होइ छइ। तँए घरवारी पुछलखिन-
“समैध, आरो गाड़ी सभ अछि किने?”
बरक पिता कहलखिन-
“नहि समैध, मात्र चारिटा बराती छी।”
ई बात सुनिते कन्याक पिता आगि-बबूला भऽ गेला। तामसे थरथराइत बजला-
“अहाँ हमर सभ भोजनक सामग्रीकेँ बरबाद करेलौं। अहाँ कहनेरही जे हम एक साए बरियाती आएब। मुदा तैठाम चारिटा बरियाती एलौं अछि! कहू तँ हमरा सभकेँ बेइजत करा रहल छी किने।”
बरक पिता बजला-
“समैध, चारिटा बराती घरपर एला आ एकटा पुरंधर काका पौखैर महारपर उतैर गेला। ओ पर-पैखाना करि कऽ औता।”
कन्यागत कुदैत बजला-
“हमरा अहाँ बुड़िबक बनबै छी किने।”
पुन: बरागत बजला-
“समैध, बरातीमे निहालू बाबू। देखबू बाबू, शिबू बाबू, हम आ पुरन्धर काका छैथ।अहाँक एक्को चुटकी भोजनक कोनो सामग्री बर्बाद नहि होएत। सुनू नौ (9) नेहालू (17) सत्रह देबू, बारह-बारह हम शीबू जखन औता पुरन्धर काका लगौता पचासक धक्का। कहू सौ आदमीक पारस सधत कि नहि। अहाँक हम उपकारे केलौं जे 100 आदमीक विदाइक बदला मात्र पाँच आदमीकेँ देबए पड़त।”
कन्यागत किछु नहि बजला।
रमेशक बिआह साधारणे पूर्वक भेल। आब पति आ पत्नी खुशी पूर्वक दामपत्य जीवन बिता रहल छला। किछु दिन सासुरेक रूपैआ-पैसासँ सुख-मौज करैत रहला। मुदा आब पत्नीक फरमाइशक पूर्ति नहि भऽ रहल छैन।
रमेश मने-मन सोचैथ जे केतौ जा कऽ कोनो नौकरी करी। रमेशक एक मित्र सुरेश छेलखिन। दुनू मित्र टाका-पैसा कमेबाक हेतु कलकत्ता जेबाक विचार केलैन। पिताक विचार सेहो छेलैन जे बेटा बाहरसँ किछु टाका-पैसा कमा कऽ घर लाबैथ। प्राय: सभ पिताक ई इच्छा रहिते छैन जे बेटा नौकरी करैथ, टाकाक उपार्जान करैथ आ घरकेँ खुशहाल बनाबैथ।
रमेश आ महेश माए-बापसँ अनुमति लऽ कलकत्ता प्रस्थान केलैन। कलकत्ता ‘कल’पर अछि से ओ बुझैत छल। सेाहे आइ देख लेत। बरौनी होइत सिमरिया पूलपर पहुँचल। रमेश गंगा मैयाक मने-मन नमस्कार केलक। आ जेबीसँ किछु पैसा निकालि दुनू मित्र माँ गंगाकेँ चढ़ा देलक। आ माँ गंगासँ प्रार्थना करैत बाजल-
“हे गंगा मैया, हम सभ जइ धारणासँ कलकत्ता जा रहल छी, से पूरा करब।”
गाड़ी नियत समयपर कलकत्ता स्टेशन पहुँचल। ऐसँ पहिने दुनू मित्र घरसँ कहियो निकलल नहि छल। शुद्ध देहाती जकाँ दुनू गोरेक देह-दशा आ बगे-वाणि रहइ। धोती-कुर्त्ता आ ललाटपर चानन मिथिलाक पहचान छल। कलकत्ता पहुँच ओ सभ अपने गौंआँ-घरूआसँ भेँट केलक। गाम-घरक लोक सभ अपना गौंआँ-घरूआकेँ बड़ आगत-भागत करैत अछि जे भेलैन। खूब स्वादिष्ट भोजन आ सम्पूर्ण कलकत्ताक भ्रमण, महत्वपूर्ण स्थानक दर्शन करौलकै।
रमेश आ सुरेशक मेहमानी गौंआँ-घरूआक ओइठाम चलए लगलै। ऐ तरहेँ दस-बारह दिन बित गेल। दुनू मित्रकेँ मन लागए लगलै। एक दिन दुनू मित्र सबेरे उठला। स्ना-धियान आ भोजन कए बजार दिस विदा भेला। बाट गली जकाँ छल। ई बाट गली होइत आगाँ मेन रोडमे मिलैत छेलइ। जाइतकाल रमेशकेँ लघी लागि गेलैन। लघीक संवेदना विचित्र होइते अछि। जखन एक संगीकेँ लघी लगै छै तँ संगमे जे मित्र रहल हुनको लघी लागिये जाइत अछि। सुरेश सेहो एकटा नालीमे लघी करए लगला। लघी समाप्तो ने भेल छल कि पाछूमे दूटा बंगाली पुलिस ठाढ़ देखलक। जी तँ उड़ि गेलइ।
तैबीच पुलिस बाजल-
“आप इस गलीमे क्यों पेशाव किये हैं। बगलमे पेशावखाना बना हुआ है। वहाँ क्यों नहीं पेशाव किये। गली को प्रदूषित करने के जूर्म में आप दोनों को गिरफ्तार किया जाता है।”
दुनू मित्र अचम्भित भऽ गेला। बंगाली पुलिसक सामने बड़ गिरगिरेलाह। किछु रूपैआ-पैसाक प्रलोभन सेहो देलैन। मुदा बिहार पुलिस जकाँ बंगालक पुलिस नहि छल। ओ रमेशआ सुरेशकेँ डाटि-टपैट देलक।आ बाजल-
“बिहार से आये हो?”
दुनू गोरे एक्के बेर बाजल-
“जी हुजुर, बिहारसँ आएल छी।”
ओ सभ सोचलैन जे घूसखोरीमे बिहार केतेक बदनाम अछि जँ बिहार रहैत तँ जरूर छोड़ि दइत।
दुनू गोरेकेँ पकड़ने पुलिस थानापर लऽ गेल। दुनूकेँ देखते थाना प्रभारी बजला-
“आप लोग पाँच-पाँच रूपैआ जमा कीजिए।”
सुनिते दुनू मित्रकेँ मन बड़ खुशी भेलैन। जे पाँचे रूपैआमे जान छुटि गेल।
पँच-पँचटा रूपैआ दुनू मित्र जेबीसँ निकालि दरोगाकेँ देलैन।
दरोगा एकटा रसीदक संग एकटा फार्म सेहो भरि कऽ दैत दुनूकेँ कहलक-
“ये सभ कागजात 14 नम्बर कोर्टमे मजिस्ट्रेट को दे दीजिएगा। वहाँ केश दायर हो जाएगा। आप लोग भागियेगा नहीं। नहीं तो फेरा में पड़ जाइयेगा। और वारण्ट हो जाएगा।”
थानापर सँ दुनू मित्र उदास मने विदा भेला। कागजात सेरिया कऽ रखलैन। रातिमे डेरापर एला। भरि राति निन्न नहि भेलैन। भोरे उठि स्नान-भोजन कए दस बजे कचहरी दिस विदा भेला। लाजे कोनो गौंआँ-घरूआकेँ ई बात नहि कहलखिन। ट्रामसँ कचहरी पहुँचला। कचहरीक दृश्य देख आश्चर्यचकित भऽ गेला। एहेन सुन्दर आ एतेक मोट-मोट पायाबला मकान कहियो ने देखने। किछु काल धरि रमेश आ सुरेश मकानक भव्यता आ लोकक चहल-पहलकेँ देखैत रहला। तेकर बाद चौदह नम्बर कोर्टकेँ ताकए लगला। तकैत-तकैत लोगो सभसँ पुछैत-पुछैत आगाँबला मकान तक पहुँचला। ओतए एकटा दफ्तरक आगाँबला मकान तक पहुँचला।
दफ्तरक आगाँ किछु लोक चटाइपर बैसल छल। चटाइपर बैसल बेकती सभसँ पुछलैन-
“यौ 14 नम्बर कोर्ट यएह छिऐ?”
मुंशी जे चटाइपर बैस किछु लिख रहल छला। साकांच भऽ गेला। आ ओइ दुनू मित्रकेँ शोर पाड़लैन।
रमेश आ सुरेश मुंशीक ओतए पहुँचला। मुंशी पुछलखिन-
“आप लोग मोर्डन एपार्टमेन्ट गली में पेशाव कर दिऐ हैं।”
दुनू गोरे एक्के बेर बजला-
“हँ यौ।”
रमेशजी दरोगाक द्वारा देल कागज निकालि कऽ मुंशीजीक हाथमे थमा देलैन।
मुंशीजी बजला-
“तीन-तीन रूपैआ लाइए।”
मुंशीजी केँ तीन-तीन गोट टाका निकालि दुनू मित्र देलैन। मुंशीजी दूटा फार्म निकालि दुनूपर किछु लिख रमेश आ सुरेशसँ हस्ताक्षर करा कोर्टक अन्दर जा कऽ पेशकारकेँ सभ कागजात दए देलखिन। आ बाहर आबि रमेशकेँ कहलैन-
“आप लोग यहीं बैठिये। 2 बजे कोर्टकेँ अन्दर चले जाइयेगा। यहाँ कोई आप लोगोको बुलाएगा नहीं।”
दू बजेक इन्तजार करैत दुनू मित्र बैसल रहला। जखन दू बाजल तँ दुनू गोरे कोर्टक अन्दर प्रवेश केलक।
कोर्टमे मजिस्ट्रेट बैसल छला। पेशकार इजलासक निच्चाँ एकटा कुर्सीपर बैसल आगाँ टेबुलपर किछु संचिका सभकेँ उलट-फेर करैत छला। ओही समैमे रमेश मुंशीक द्वारा देल कागजात पेशकारक आगाँमे राखि देलैन।
पेशकार हिनकर कागज साहैबकेँ बढ़ा देलखिन। साहैब कागजकेँ उलटा-पुलटा कऽ पढ़ि बजला-
“आप लोग मोर्डन आपार्टमेन्ट गलीमे पेशाब कर दिऐ थे?”
दुनू मित्र अपन-अपन हाथ जोड़ि बजला-
“जी सरकार! हम लोगों से गलती हो गई। अब से इस तरह की गलती नहीं होगी।”
मजिस्ट्रेट साहैब सहृदय बेकती छला। ओ पुछलखिन-
“आप लोग बिहार से आये हैं?”
रमेशक मुहसँ निकलल-
“जी सर।”
साहैब बजला-
“आप लोग आठवें दिन आइयेगा आपका मुकदमा खत्म कर देंगे।”
रमेशक मुहसँ एकाएक बजा गेल-
“कलका रिजर्भेशन है। घर जाना है।”
मजिस्ट्रेट साहैब दयालू सोभावक छला। पुछलखिन-
“बिहार में आप लोगों का घर कहाँ पड़ता है?”
रमेश कहलखिन-
“मधुबनी जिला, सर।”
साहैब बजला-
“जहाँ सौराठ सभा लगता है?”
रमेश कहलकैन-
“जी सर।”
मुड़ी डोलबैत मजिस्ट्रेट साहैब पेशकारकेँ कहलखिन-
“पेशकार साहेब, ऑर्डर सीट तैयार कीजिए।”
कहि, मजिस्ट्रेट साहैब फाइलपर किछु लिखए लगला। आ पेशकार साहैब ऑडर सीट तैयार कऽ मजिस्ट्रेट साहैबक टेबुलपर देलखिन।
साहैब, रमेश आ सुरेशकेँ ऐ मुकदमासँ रिहा करैत बजला-
“आप दोनों व्यक्ति ये ऑर्डर लेकर थानापर दे देंगे तथा पाँच-पाँच रूपये जो जमा किये हैं, ओ ले लेंगे।”
रमेश आ सुरेश थानापर आबि दरोगाकेँ मजिस्ट्रेट साहैबबला कागज देलकैन।
दरोगा दुनू बेकतीकेँ पँच-पँच टाका जे बॉण्डबला छल से आपस दए देलैन।
दुनू गोरे सोचए लगला जे कोन फेरामे भगवान हमरा लोकैनकेँ दऽ देलैन।
◌
शब्द संख्या : 1723
चौरचनक बरतन
अन्धराक हाट शुक्र आ सोम दिन लगैत अछि। वरस्पैत दिन चौरचन पावैन छिऐ। इलाकाक लोक सभ पावैन-ले माटिक घैला,मटकुरी, लावन, दीप आ छाँछी कीनैक जोगारमे अछि। चौरचनक धार्मिक मान्यता जे होइ ई जानकारी दाइ-माइ लोकैनकेँ होनि वा नहि होनि मुदा बहुत ताम-झामक संग ऐ पावैनकेँ मनौल जाइत छइ।
सुवंश बाबू घरसँ बाहर निकलला। हिनका घरक आगॉंमे एकटा यादवजीक घर छैन। सुवंश बाबू यादवजी केँ कहलैन-
“यौ जेठरैयति, चलू हाट चौरचनक बरतन आनए।”
दुनू गोरे संगतुरिया छैथ। दुनूमे भजार लागल अछि। दुनू भजार हाट दिस विदा भेला। भरि बाट आन घरक जनानी सबहक किरदानीपर गप-सप्प करैत ससैर रहल छला। सुवंश बाबू बजला-
“यौ भजार, आइ-काल्हिक कनियाँ-बहुरिया केकरो लाज-धाक थोड़े मानैत अछि। देखियौ ने हमर पश्टनवाली कनियाँ अपन स्वामीसँ सबहक सोझेँमे खूब बतियाइत रहैत छइ। कहू! हमरा सबहक बिआह-दुरागमन भेल। दूटा बाल-बच्चा भेल तैयो ने दोसरक सामने घरवाली हमरासँ बाजल हेती। बतियाइत अछि ओ सभ आ लाज होइए हमरा।”
जेठरैयति बजला-
“की करबै! देश दुनियाँक हालत देखिए रहल छी। ऐ समैमे कनी अपने आँखि मुनि लेब नीक। की कहूँ हमर पुतोहु हमरा लग आबि बाबूजी-बाबूजी करैत रहैत अछि आ बेटाक शिकायत करैत रहैत अछि। ने माथपर नुआँ रखैत अछि आ ने बदनपर कपड़ा। हम तँ लाजे कठौत बनल रहै छी। जेना हमर बेटी रहए तहिना करैत रहैत अछि। की कहूँ, बेटो ने एक्को बेर डाँटै-डपटै छइ। आनो बेकतीक लाज-धाक नइ होइ छइ।”
दुनू भजार गप-सप्प करैत अन्हरा हाट पहुँचला।
हाटपर चौरचन पावनिक सभ समान कीनिलैथ। दूटा घैला सुवंश बाबू कीनलैथ आ एकटा जेठरैयति। दुनू भजार बात-चीत करैत पुन: हाटसँ घर दिस विदा भेला। गाम अबैसँ पहिनहि जेठरैयति मजाक करैत सुवंश बाबूकेँ कहलखिन-
“यौ भजार, हमरा हाथमे एकटा घैल आ अहाँ हाथमे दूटा। ई अहाँकेँ नीक लगैत अछि?”
ई गप सुनिते सुवंश बाबू एकटा घैलकेँ जोरसँ पटैक देलखिन आ कहलखिन-
“लिअ आब दुनू भजारकेँ एक-एकटा घैल रहल ने।”
◌
शब्द संख्या : 301
छोटकी पुतोहु
आनन्दक बिआह बड़ धूम-धामसँ भेल छल। कनियाँ अति सुन्नैर, तँए दानो-दहेज कमे भेटल छेलैन। आनन्दक पिताश्रीक घोषणा छल-
“कद ऊँची, नाक लम्बी और रंग गोरी तो आओ, नहीं तो बाहर जाओ।”
अही अधारपर कनियाँक चुनाव भेल छल। कनियाँक आगत-भागतमे आनन्दक माए राधादेवी परेशान छेली। मनमे होइत रहैन जे पुतोहु औत तँ काम-काजमे मदैत करत। सेवा सुश्रुषा करत। भानस-भात करत। माल-जालक नेकरम सेहो करत। बाधसँ आएब तँ एक लोटा पानि लाबत आ बिऐन हौंकैत...। आदि-आदि सभ टहल-टिकोरा करत...।
आइ आनन्दक माए राधा देवी बड़ खुश छैथ। खुश ऐ लेल नहि जे आनन्द कनियाँ लए कऽ आबि रहल छैथ, खुश ऐ लेल जे आनन्द बिआह करैले तैयारे नहि भऽ रहल छल। बिआहोक उमर होइ छइ। उमर टुटल जा रहल छेलइ। ओ बिआह नइ करबाक हेतु अनेको बहाना बना रहल छल। कहैत छल ऐगला साल करब, आ जब ऐगला साल आएल तँ फेर ऐगला सालक बहाना करैत रहै छल। राधाक आग्रहपर बिआहक लेल तैयार भेल छल।
ओ दिन आबि गेल जखन आनन्द अपन पत्नीकेँ अपना घर अनलक। मोटर गाड़ीक अबाज सुनिते अड़ोस-पड़ोसक दाइ-माइ लोकैन सभ अपन काम-काज छोड़ि-छोड़ि कनियाँ देखए आबए लगली। ननौरवाली सागमे सँ अटकी-मटकी बीछि रहल छेली। ओहो सभ किछु छोड़ि दौगल एली।
लौफावाली बच्चाकेँ दूध पियाबैत छेलीसे बच्चाकेँ नेनहि दौगली। हर्ड़ीवाली आ ठाढ़ीवालीकेँ आमक टुकला लेल झगड़ा होइत रहै, ओहो दुनू गोरे झगड़ा छोड़ि कनियाँ देखए लफरल विदा भेली। राधा बरतन माजै छेली। बरतन माजब छोड़ि कनियाँक परिछण हेतु सामग्री ओरियाबए लगली। सभ दाइ-माइ जमा भऽ गेली। माथपर दौरा जइमे दीप जरैत छेलै, लय भरैत बन्हने गीत गबैत मोटर गाड़ी लग, पहुँचली। गीतक बोल छल-
“एलै शुभ-के लगनमा शुभे हे शुभे...।”
पाँच-सात गोट सधवा मौगी सभ कनियाँक परिछण केलक। तेकर बाद कनियाँक ननैद रूपम दाइ कनियाँ-बरकेँ आँगन लए गेल। जेतेक दाइ-माइ लोकैन आएल छेली ओ सभ अपन-अपन घर दिस विदा भेली।
बाटमे कनियाँक टिका-टिपण्णी हुअ लगल। सिसवारिवाली काकी जे सभसँ बुजुर्ग छेली ओ बजली-
“गे दाइ, आइ तक एहेन कनियाँ नइ देखने रही। देखही ने केकरो देख कऽ माथो झँपलकै। हमर पुतोहु एहेन रहैत ने तँ छाउर लगा कऽ जी खींच लैतिऐ। कहू तँ ससुरोक लाज केलकै।”
नवानीवाली बजली-
“एतेकटा कहीं मौगी होइ छइ..!”
तैपर भेजावाली बजली-
“पीठ केहेन चाकर-चौरस छै, जेना सुकदेव पहलमान होइ!”
गुलछर्रा छोड़ैत सभ अपन-अपन घर गेल। राधा भनसा घरमे जा बेटा-पुतोहुक लेल खूब नीक तीमन-तरकारी बनौलक। पापड़, तिलौरी, तिलकोरक तरूआ थारीमे सजा बेटा आनन्द आ पुतोहु सुलेखा लेल ओकरा कोठलीमे पहुँचली।
माएकेँ देखते आनन्द बाजल-
“माए, अखन आठो नहि बाजल अछि आ तूँ खेनाइ लऽ कऽ आबि गेलेँ।”
राधा बजली-
“हँ बेटा,कनियाँ जे आएल अछि। नहि जानि कनियाँ कखन भोजन केने हेती।”
बजैत राधा टेबुलपर थारी राखि चापाकलपर सँ एक लोटा जल आ एकटा गिलास सेहो आनि कऽ टेबुलपर राखि देलक।
आनन्द आ ओकर पत्नी सुलेखा दुनू गोरे भोजन करए लागल। सुलेखा बजली-
“भोजन के बनौलक अछि।”
आनन्द कहलकै-
“भोजन माँ बनेने हेती।”
सुलेखा बजली-
“खाना बनबैले नौकरानी नहि रखने छी। हमरा ओतए तँ आँगनक लेल एकटा नौकरानी आ दरबज्जा परहक लेल एकटा नौकर अछि।”
आनन्द आ सुलेखा भोजन करए लागल।
राधा बीच-बीचमे आबि परसन दए दैत रहथिन। भोजन समाप्त भेल। राधा आँठि फेरि एक जग पानि आ एकटा गिलास आनि टेबुलपर राखि गेली।
आनन्द आ सुलेखा पूरब-पच्छिमक गप-सप्प करैत कखन सुतली से राधा नहि बुझि सकली।
राधा भोरे उठि अँगना-दरबज्जामे झाड़ू लगौलक। घर आ आँगनमे फिनाइलबला पानिसँ पोछा लगौलक, तेकर बाद रसोइ घरमे जा सभ बरतन सभ साफ केलक। चाह बनौलक। दू कप चाह पहिने सुलेखा आ आनन्दक हेतु छनलक। दू कप चाह लऽ कऽ आनन्दक कोठरीक दरबज्जा खटखटेलक आ बाजल-
“बेटा आनन्द, उठू। देखू सुरूज भगवान निकैल गेल छैथ। चाह पीब लीअ तखन सुतब।”
दरबाजा खुजल राधा चाहक ट्रे टेबुलपर राखि बाहर आबि गेली। एक कप चाह अपन बेटी रूपम लेल आ एक कप चाह अपने वास्ते लए पीअ लगली।
आनन्द आ सुलेखा सेहो चाह पीबैत रहैथ। सुलेखा रौतुका भोजनक आ अखुनका चाह प्रशंसा करैत बजली-
“आनन्दजी, अहाँक माए अनमोल रत्न छैथ। हिनका हाथक चाह आ भोजन तँ मुहोँसँ नहि छुटैत अछि।”
आनन्दजी बजला-
“सुलेखा, माएकेँ सभ लूरि छइ। एकटा बेटी छइ। देखियौ ने ओकरो सभ लूरि सिखा देने अछि। हमरा बहिनकेँ कोन लूरि ने अछि। ई सभटा माइक देन अछि।”
ताबत चाहक चुस्की लैत रूपम भौजीक कोठरीमे प्रवेश केली आ बजली-
“भौजी, हमर चर्चा किए करै छी।”
सुलेखा ऐंठैत बजली-
“हम अहाँक चर्चा किएक करब। अहाँक भाइये अहाँक चर्चा करैत अछि।”
आनन्दजी बजला-
“बहिन, कनी भौजीकेँ अपन लूरि सभ सीखा दहीन।”
भौजी चद-दे बजली-
“हमरा कोन लूरि नइ अछि। जे हम अहाँक बहिनसँ लूरि सिखब। ओ अपन लूरि अपने लग रखथु।”
रूपम अपन भौजीक हाव-भाव, बात-विचार आ अहंकारकेँ भाँपि चुकल छल। ओ चाह पीबैत अपना कोठरीमे चलि गेली।
आनन्द अपन खेती-पथारीकेँ देखैले बाध-बोन जाए लगला। राधा जन-बोनिहारक जलखै लए खेतपर पहुँचाबए लगली। राधा ओमहरसँ माल-मवेशीक लेल एक पथिया घासो नेने अबैत छेली। राधाकेँ मनमे होइत रहैत छल जे पुतोहु खाना बना कऽ रखने हेती। मुदा पुतोहु तँ जलखै कए जे सुतै छेली से सासुकेँ बाधसँ एलाक बाद आ भोजन बनलाक बादे उठै छेली। उठि स्नान कए अपनेसँ खाना परैस बिनु केकरो खुऔनहि अपने खा कए पुन: कोठरीमे बन्द भऽ जाइत छेली।
ऐ तरहेँ बहुतो दिन बीति गेल मुदा सुलेखामे कोनो सुधार नहि भऽ सकल। कएक बेर आनन्दो कहि कऽ थाकि गेल छला। सुलेखा घरक वातावरणकेँ बिगारए लागल। सासु-पुतोहुमे मन-मुटाव बढ़ि गेल। राधाक मनमे भेल छलैन जे पुतोहु औत। सेवा करत। कपड़ा-लत्ता साफ करत। मुदा सभ मनोरथ...। सेवा केनाइ तँ दूर जे प्रेमसँ बातो नहि करैत छेलैन।
राधा भोरे उठि सभ घर-दुआरकेँ झाड़ूसँ साफ कए पोछा लगा मवेशीक लेल चारा लाबए चल गेल। जखन ओ बाधसँ आबैथ तँ सुलेखाकेँ सुतले देखलैन। मन तँ घोर भऽ गेलैन। मनमे ई आशा लागल रहैत छेलैन जे घर जाएब तँ सुलेखा एक लोटा पानि आनि आगाँमे देती। बिऐन डोलेती। मुदा एकोटा मनोरथ पूर नहि भेल।
पुतोहुकेँ सुतल देख राधा अपनेसँ चापाकलपर जा हाथ-पएर धोलैन। रसोइ घर खोलि नाश्ता परोसि कए हवामे बैस नाश्ता कए लैत छेली। राधा सुलेखाक खातिरदारी करैत-करैत उबि चुकल छेली। बिना किछु बजनहि। किछु ठंढ़ाइत फेर भनसा घर खोलि भानस करए लगली। मुदा सुलेखा सुतले रहली।
राधा मनमे सोचै छेली जे बेटा खेतसँ आएत आ भोजन समयपर नहि भेटतै तँ सुलेखाकेँ गारि-फज्झैत करत। आइ बेटासँ शिकायत करबाक उचित मौका देख रहल छल। तँए सुलेखाकेँ सुतले छोड़ि देलक।
सुलेखाक नीन अचानक टुटि गेल।ओ धड़फड़ाइत भनसा घर गेली। ओतए देखलैन जे सासु भनसा बना रहली अछि। सुलेखा बजली-
“चुल्हा लगसँ हटथिन ने हम भानस कऽ लइ छी।”
राधा चुल्हा लगसँ नहि उठली। सुलेखा मुँह बिजकबैत अपना कोठरीमे जा सुति रहली।
आनन्द खेतमे काम-काजकेँ सलटिया जखन कलौ बेरमे घर एला तँ देखै छैथ माए खाना बना रहल अछि आ सुलेखा अपना कोठरीमे सुतल अछि। माएसँ पुछलखिन-
“माए, भानस तूँ बना रहल छेँ! सुलेखाकेँ किछु भऽ गेलैहेँ की?”
राधा अपन बेटाक मुहसँ ई बात सुनिते तमशाएल मुद्रामे बाजल-
“कनियाँकेँ की हेतइ। हम तँ तोरा सबहक नौकरानी छीहे।”
आनन्द तामसे सुलेखाकेँ उठौलक आ ओकरा गाड़ि-फज्झैत करए लागल। सुलेखा मानएवाली नहि। ओहो आनन्दक तेरहो-पुरखाकेँ उकटए लगल।
आनन्द खेतसँ गरमाएल आएले छल, तमसाएल छलाहे सुलेखाकेँ एक-दू थप्पर लगा देलक। आब तँ सुलेखा जोर-जोरसँ कानए लगली।
कानब सुनि अड़ोसिया-पड़ोसिया जमा भऽ गेल। राधो भनसा घरसँ दौगल एली। आ बेटाकेँ डॉंट-फटकार देबए लगली। आनन्दकेँ हाथ पकैड़ कोठरीसँ बाहर केली। आ सुलेखाकेँ बोधए लगली।
पुतोहु पैघ बापक बेटी तँए ओ केकरो ताना-बाना सहएवाली नहि छेली। राधोकेँ गाड़ि-फज्झैत करए लगली। बात दिनानुदिन तनाव आ अशान्तिक तरफ बढ़ए लगल। सुलेखा दू दिनसँ किछु ने खेने छेली।
राधाक काम-काज बढ़ि गेल। आब तँ आनन्द आ आनन्दक माइयो परेशान रहए लागल। दुनूकेँ डर होमए लगलैन जे कहीं आत्महत्या ने करि लिअए। केतेक बुझैला-सुझेलासँ आ घटनाक जिम्मेदारी अपना ऊपरमे लए दुनू माय-पुत गलती सुलेखासँ मानलक, तखन सुलेखा जे दू दिनसँ भूखल-पियासल छल। दतमैन केलैन आ मुँह धोलैन। आ पछाइत भोजन केली।
राधा हारि मानि सभ कार्य पूर्ववते करैत रहल। धीरे-धीरे दुनू पति-पत्नीमे मिलान भेलइ। आनन्द बाजल-
“सुलेखा सभ माइ-बापक इच्छा होइ छैन जे पुतोहु घरक काम-धन्धाकेँ देखैथ आ सासु-ससुरक सेवा करैथ।”
आनन्दक एतेक बजनाइयो समाप्त नहि भेल छल कि बिच्चेमे सुलेखा बाजि उठल-
“हम अहाँ-सबहक नौकरानी बनि नहि आएल छी। हमर बाप केहेन छला जे हमरा एकटा भिखमंगा ओतए बियाहि देलक।”
कहैत सुलेखा कानए लगली।
सुलेखा धनिक घरक बेटी। कहियो भानस केनाइ तँ दूर जे अपन कपड़ो नहि साफ करैत छल। ऐ प्रकारे ओ अपन मर्जीसँ काम-काज करैत छल।
राधाक इच्छा छल जे पुतोहु हमरासँ पुछैथ जे खानामे की सभ बनेबाक अछि। केतेक चाउर, केतेक दालि... इत्यादि इत्यादि। मुदा सुलेखा अपन मर्जीसँ कोनो काज करैत छल। अपना मन मोताबिक रसोइ बनबैत छल। ओ खाना दोसरकेँ पसिन होइ अथबा नहि।
एक दिनक बात छी। सुलेखा तरूआ छानि रहल छल। ई देख राधा बाजल-
“छानि कऽ खेबाक छह तँ बापकेँ कहक जे एक टीन तेल भेज देतह।”
ऐपर सुलेखा जवाब देलक-
“हिनकर बाप कहियो एक किलो तेल भेज देने छेलैन।”
राधा सुलेखाक जवाब सुनि तिलमिला कऽ रहि गेली।
ऐ प्रकारे सासु आ पुतोहुमे कोनो-कोनो छोटो-छोटो बातपर कखनो बहसवाजी शुरू भऽ जाइत छल।
राधा अपन मन मसोइस कऽ रहि जाइ छेली। कामकाजु राधा दिन-प्रति-दिन चिड़चिड़ा सोभावक होबए लागल। ओना, एहेन बात नहि छल जे आनन्द अपना पत्नी सुलेखाकेँ नहि समझाबैत छल। परन्तु सुलेखा अपना सामने केकरो मोजरे ने दैत दल। एवम् प्रकारेण पति-पत्नीमे सेहो मन-मुटाव बढ़ि गेल।
सुलेखा अपना परिवारकेँ नरक बना देने छल। सुलेखा रूपवती छल तँए दहेजोमे छूट भेल छल। ओकरा अपन सुन्दरता आ बापक सम्पैतपर घमण्ड छेलैन। ओ अपनाकेँ घरक मालकिन आ अन्य सदस्यकेँ नौकर बुझैत छल।
राधा टुटि चुकल छल। एक तँ काम-काजक बोझ, दोसर छोटो-छोटो बातक लेल हर-हर खट-खट होइत छल।
एमहर दोसर बेटा सुरेश प्रतियोगिता परीक्षामे दिन-राति लागल रहैत छल। बी.एड. पास कए चुकल छल। टीईटी परीक्षामे सेहो नीक अंक आएल रहइ। तँए ओ शिक्षक भऽ गेल छल। मुदा सुरेश अपना घरमे जेठ भाइक पत्नी जे बड़का घरक बेटी छल, ओकर किरदानी देख नेने छल। तँए हेतुए ओ सोचैत छल जे हम कोनो मध्यम वर्गक परिवारक लड़कीसँ शादी करब। लड़कीक शील-सोभाव नीक होइ। काजुल होइ। घरक काज-करैमे निपुण होइ। ओहन गुणवाली लड़कीसँ शादी करबाक सोचमे छल।
सुरेशक पिताजी आब बुढ़ भऽ गेल छला। ओ जेठकी पुतोहुक बेवहारसँ एतेक ने आहत भऽ गेल छला जे ब्लड-प्रेसरक शिकार भऽ गेला। सुरेशक माएकेँ जेतेक प्रसन्नता जेठका बेटाक बिआह करैमे छल तेतेक सुरेशक बिआहमे नहि। ओ गोनू झाक बिलाड़ि जकॉं पाकि चुकल छेली। तँए छोटका बेटाक बिआहक चर्चो नइ करै छेली। आ राधाकेँ कोनो विशेष जिज्ञासो नहियेँ छल।
संयोगवश भवानी प्रसादजी अपन बेटी रोशनीक रिश्ता लऽ कऽ एला। सुरेश पहिनहिसँ ओइ परिवारकेँ जनैत छल। भवानी प्रसादक पुत्र सुरेशक संगी छल। तँए सुरेश भवानी प्रसादक ओइठाम जाइत-अबैत छल। रोशनीक शील-सोभावसँ सुरेश तेतेक ने प्रभावित छल जे एको बेर नाकर-नुकर नहि केलक। रिश्ताक मंजूरी दए देलक।
दुनू परिवार स्वजातीय छल। अन्तरजातीय विवाहसँ ओ घृणा करैत छल।
एमर राधाकेँ कोनो उत्सुकता आ प्रसन्नता नहि छल। ओ मने-मन सोचैत छल बड़की पुतोहु तँ सभ गुर गोबर काइये देलक। आब ई की करत ओ भगवान जानैथ...।
सुरेशक बिआह भेल। बर-कनियाँ घर आएल। राधाक मन टुटल छल तँए ओ परिछनोमे नहि गेल। लाचार भऽ दियादिनी सुलेखा बर-कनियाँक परिछण कए घर लौलक। राधा तवियत खरापक बहाना केने छेली।
रोशनीकेँ जखन पता लागल जे सासु माँ बीमार छैथ तँ ओ कोहबर घरसँ निकैल सासुक कमरामे गेल आ पहिने राधाक पएर छुबि प्रणाम केलक। आ पुछलक-
“माँ, तबियत ठीक अछि की नहि।”
एकाएक नबकी पुतोहुकेँ देख राधा लजा गेली। उठि कऽ बैसैत बजली-
“कनियाँ, माथमे दर्द भऽ रहल अछि।”
रोशनी तुरन्ते भिक्स लए सासुक माथमे लगौलक। आ किछु काल धरि पएरकेँ सेहो दबलक।
आइ बड़ फुर्तीसँ सुलेखा खूब नीक जकाँ भानस-भात कए रोशनीकेँ भोजन परोसि खेबाक लेल दैत बाजल-
“कनियाँ, खाना खा लीअ, कखन खेने हएब कखन नहि।”
रोशनी बजली-
“जखन सासु माँ भोजन करती तेकर बादे हम भोजन करब।”
तैपर सुलेखा बजली-
“माँक तबियत खराप छैन, जखन इच्छा हेतैन खा लेती।”
रोशनी अपन खाना लए खुद सासु माँक कमरामे गेली आ एक कौर भात दालिमे मिला हाथमे लए बजली-
“माँ, छोटकी पुतोहुक हाथसँ एक कौर खाना खाथु।”
कहैत हाथ सासु माँक मुँहमे देलक।
राधाक एक कौर भातसँ सभ दुख दूर भऽ गेल। भोजन करैत कहलक-
“बेटी, जाउ अहूँ भोजन कए लीअ।”
“नहि माँ जाबत अहाँ नहि खाएब ताबत हमहूँ नहि भोजन करब।”
राधा छोटकी पुतोहुक जिद्दकेँ नहि टारि सकल। राधा भरि पेट भोजन केलक। राधाक खाना खेलाक बाद रोशनी आँठि फेरि कोठरीसँ बाहर भेल।
पछाइत सुलेखा आ रोशनी माने दुनू दियादिनी संग-संग भोजन केलक। भोजन केला बाद सुलेखा सुतबाक लेल अपना कोठरीमे चल गेल। आ रोशनी एक लोटा पानि लए सासु माँक कोठरीमे जा राखि देलक आ सासु-माँक पएर दबाबए लगल।
राधा जखन बाजल-
“जाउ कनियाँ, अहाँक आइ पहिल दिन अछि, थाकल ठेहियाएल हएब। अराम करू गे।”
तखन रोशनी सासु-माँकेँ बिछौन झारि मशहरी लगा कए अपन कोठरीमे आराम करक लेल चल गेली।
राधा मने-मन रोशनीकेँ असिरवाद दऽ रहल छल। आ सोचैत छल। भविसमे जे हुअए मुदा अखन तँ अबैत देरी एतेक खातिरदारी तँ केलक। राधा छोटकी पुतोहुक परिछणमे नइ गेली तेकर आब पश्चाताप हुअ लागल छैन। रोशनी साक्षात देवी छैथ जे हमरा घरकेँ स्वर्ग बनौत...। यएह सभ सोचैत-विचारैत राधा कखन सुति रहली से नहि जाइन।
रोशनी आ राधाक बीच जे क्रियाकलाप होइत छल से सुलेखा देखैत रहल। सुलेखा अपन सासु-माँक अदखोइ-बदखोइ रोशनीकेँ सुनाबए लगली। रोशनी सुलेखाक कोनो बातक जवाब नहि दइ छेलखिन।
रोशनीकेँ अपन बिआहक पूर्वहिसँ सुलेखाक किरदानी सुरेशक माध्यमसँ बुझल रहैन। भोरे रोशनी उठि झाड़ू लऽ कऽ घर-आँगनकेँ बाहरए-सोहरए लगली। फरीच नहि भेलाक कारणे जखन सुलेखा अँगना बहारैत देखलक तँ ओकरा पहिने भेलैन जे राधाआन दिनुका जकाँ आँगनमे झाड़ू लगा रहल अछि। मुदा जखन आगॉं बढ़ल तँ रोशनीकेँ बाढ़ैन लगबैत देखलक तँ आश्चर्यचकित होइत बाजल-
“कनियाँ, अहाँ काल्हिये एलौं आ आइये बाढ़ैन पकैड़ लेलौं। कहू तँ अहाँक माए-बाप की कहता। एतेक काज केनाइ कोनो जरूरी छइ!”
रोशनी बजली-
“बहिन, ई तँ हमर अपन काज अछि। हम नइ करब तँ के करत।”
सुलेखा चुपे रहि गेली। राधा भोरे उठि बाधसँ घास आनए गेल छेली। छोटकी पुतोहुक बेवहारसँ राधा गदगद छेली। तँए राति खूब मनसँ सुतलो छेली।
रोशनी घर-दुआरिकेँ बहारि एकटा टोकरीमे बाहरन-सोहरन उठा रहल छेली। ताबत राधा घास लऽ कऽ आँगनमे प्रवेश केलैन। आकि रोशनी देखलक, चटे बाढ़ैन छोड़ि सासुक माथपर सँ घासक छिट्टा लऽ घास रखैक जगहपर जा कऽ राखि आएल।
राधा रोशनीकेँ कहए लगल-
“तूँ किएक बढ़नी धेलह। हम अबितौं तँ झाड़ू लगा दितौं।”
ई कहैत रोशनीक हाथसँ बाढ़ैन लेबए लगली। मुदा रोशनी बजली-
“माए, आब अहाँकेँ काज करैक जमाना नइ अछि। अहाँ बैसू, अराम करू आ हम सभ काज करब।”
राधा सुसताए लागल। ताबत रोशनी सासुक लेल एक लोटा पानि आ एकटा दतमैन आनि हाथमे थम्हबैत बजली-
“सासु-माँ, ई दतमैन करौथ हम ताबत जलखै बना दइ छिऐन।”
जलखै तैयार भेल। सुरेशक लेल भोजन आ टिफीन सेहो तैयार केलक। किएक तँ सुरेशकेँ विद्यालय जेबाक छेलैन। आनन्द आ राधा जलखै करि अपन-अपन काजमे लागि गेल। एमहर रोशनी अपन जेठ दियादिनीकेँ माने सुलेखाकेँ हुनक कोठरीमे जलखै लऽ कऽ पहुँचली।
सुलेखा रोशनी संगे जलखै केलैन। आ दुनू अपना-अपना काजमे लागि गेली। रोशनी राधाक आधासँ बेसी काजकेँ सम्हारि लेलैन। सुलेखा रोशनीक बेवहारसँ आहत होइत रहली आ मने-मन अपनाकेँ अपराधी मानि पश्चातापो करैत रहै छेली। रोशनीक ज्ञान, विद्वुता आ चालि-चलन ओकरा घमण्डकेँ तोड़ि देलक।
राधा आब सकुन महसूस करए लगली। फेर घरमे खुशहाली आबए लागल। एक दिन रोशनी अपन घरक सभ काम-काज निपटा भोजन कए सुतल छेली।
ताबत रोशनी कोठरीमे चौकीपर सुतल राधाक पएर दबा रहल छेली। ओही समैमे ग्लानिसँ मर्माहत सुलेखा कनैत ओइ कमरामे घुसल आ बाजल-
“माए, ऐ अभागिनकेँ क्षमा कए दीअ। अहाँ हमरा सबहक सुख-सुविधा लेल एतेक दिन-राति खटैत रहै छी। माए, हमरासँ अहाँकेँ बड़ कष्ट भेल। हम अहंकारी भऽ गेल छेलौं। रोशनी हमरा घरक साक्षात लक्ष्मी छैथ। एतेक पढ़ल-लिखल भऽ कऽ जे हमरा सबहक सेवा करै छैथ ओहीसँ हमरो रोशनीसँ शिक्षा भेटल जे परिवारक सदस्य खास कए सासु-माँ सँ बढ़ि ऐ संसारमे कियो नहि अछि। तँए हमरा सन अभागिनकेँ माफ कए दीअ।”
कनैत सासु-माँकेँ पएर दबाबए लगली। राधा बजली-
“बेटी भोरक हेराएल जँ साँझमे घर आबि जाए तँ ओकरा हेराएल नहि कहल जाइ छइ।”
आनन्द पढ़ल-लिखल युवक, सभ तमाशा देख रहल छल। बाजल-
“माए, सुलेखाकेँ माफ कए दहीन। कुल आ नीक खनदानक बेटी छोटकी कनियाँ हमरा घरकेँ साक्षात् लक्ष्मी छैथ। मध्यम घरक बेटी एहेन होइत अछि जे बिगरल घरकेँ सुधारि दैत अछि।”
ई कहैत आनन्दोक आँखिसँ नोर झहरए लगल।
◌
शब्द संख्या : 2636
गोबर बिछनी
कमली आ मंगली बाल-संगनी छेली। दुनूक घर सटले रहैन। दुनू माए-बाप अमीर किसानक ओतए मजदूरी कए घर चलबैत छेलखिन। घरक धिया-पुता सेहो ऐ काजमे हुनका लोकैनकेँ सहयोग करैत रहैन।
कमली आ मंगली भोरे उठि घरक सभ काम-काज कए जलखै कऽ गोबर बीछैले गाइक पाछू-पाछू चलैत रहै छेली। साँझ-भिनसर गैवार-महींसवार अपन-अपन गाए-महींसकेँ चरबैले खोलै छल। कमली आ मंगली माथपर पथिया लेने महींसक पाछू-पाछू गोबर दिस तेना धियान लगौने रहै छेली जेना पोखरिक कछेरमे बौगला माछ पकड़ै खातिर धियान लगौने रहैत अछि। तपस्वी जेना तपस्यामे लीन रहै छैथ तहिना कमली आ मंगली गोबर बीछैमे लीन रहैत छल।
चितकबरी गाए गोबर केलक आकि दुनू सहेली दौड़ल आ कमली अगुआ कऽ गोबर उठा लेलक। दुनूमे कम्पेटिशन रहै छेलइ। हम अधिक गोबर बिछी तँ हम अधिक गोबर उठाबी।
जखन गोबरसँ पथिया भरि जाइत रहै तखन दुनू सहेली नमहर आरिक कछेरमे ओकरा जमा कऽ लैत छेली। आ फेर गोरब बीछैमे लीन भऽ जाइ छेली।
गोबरक उपयोगिता आ ओकर महत्व कमली आ मंगली बुझौ कि नहि मुदा गोबर जमा कए ओकर गोरहा-चिपड़ी बनाएब तँ जनिते छेली। समय-समयपर ओकरा बेच किछु आमदनीक जोगार सेहो कए लैत छेली।
एक दिन गोबर बीछैक क्रममे गामक नेना-भुटकाकेँ सिलेट-पेन्सिल लए विद्यालय जाइत देखलक। दुनू अपनामे संकल्प केलक जे हमहूँ सभ पढ़ब। ई विचारक भाव दुनूक मनमे जगलै। ई विचार करैत अपन-अपन घर पहुँचल। दुनू अपन-अपन माए लग पढ़बाक इच्छा जाहिर केलक। दुनूक उमेर तकरीवन आठ-नअ बर्खक भेल छेलइ।
दुनूक माए अपन बेटीकेँ डॉंट-फटकार देबए लागल। कहलक-
“गइ लड़कियो केतौ पढ़लकै हेन। तूँ पढ़ि कऽ हाकीम बनबें की। तो पढ़बें तँ की नौकरी करबेँ? घरक काम-काज के करत? बेटीकेँ पढ़ौला-लिखौलासँ ओ दूरि भऽ जाइ छइ। ओकरामे उदण्डता, लोक लज्जा, निर्मजता आ आदि-आदि दुर्गुण सभ आबि जाइ छइ। तँए तोरा नइ पढ़ए देबौ।”
दुनूक माए एकठाम जमा भऽ अपना-अपना बेटीकेँ समझाबए-बुझाबए लगली।
ओही समैमे कमलीक पिताजी सेहो आँगन आबि गेला। घरवालीकेँ बिगड़बाक कारण पुछलखिन।
घरवाली व्यंग पूर्वक बाजल-
“अहाँक बेटी पढ़त आ हाकीम बनत। किदैन कहलकै जे हम पटोर पहिरब तँ आँखि कहलकै जे हम संगेमे छियौ।”
कमलीक पिताजी बजला-
“कमली पढ़त तँ अहाँक देह एना किए जरैत अछि।अहाँकेँ एना ईर्ष्या किए भऽ रहल अछि। अहाँक माए-बाप नहि पढ़ौलक सएह एकरो प्रति सोचै छी।”
कमलीकेँ ओकर पिता दुलारसँ गोदमे लैत पुछलखिन-
“बेटा, तों पढ़बें तँ हम सिलेट, पेन्सिल, किताब-कॉपी सभ कीनि कऽ आनि देबौ।”
कमली डेराइत बाजल-
“बाबूजी, हम घरक कामो-काज कए देब आ पढ़बो करब।”
तैपर कमलीक पिता कहलखिन-
“तों जहाँ धरि पढ़मेँ हम पढ़ेबो।”
कमली बड़ खुश भेली। तुरन्त दौग कऽ सभ हाल मंगलीकेँ सुनौलैन। कमली आ मंगली खुश भऽ नाचए लगली आ बजली-
“हमहूँ पढ़ब, हमहूँ पढ़ब।”
दोसरे दिन दुनूक पिता मजदूरी करि कऽ पैसासँ प्राथमिक विद्यालयमे नाम लिखा देलक। आ ओइ दुनू छात्राक नाम बदैल देल गेलइ।
आब कमलीक नाम राधा आ मंगलीक निकहा नाम कुसुम भऽ गेल। राधा आ कुसुमकेँ सिलेट-पेन्सिल आ मनोहर पोथी खरीद देल गेलइ।
दुनू सहेली मन लगा कऽ पढ़ए लगल। राधा ओ कुसुमक काम बढ़ि गेलइ। गोबर बिछनाइ, घरक बरतन-बासन मँजनाइ आ पढ़नाइ-लिखनाइ इत्यादि।
गोबर बीछि गोरहा-चिपड़ी बना ओकरा बेच अपन पढ़ाइक खर्च सेहो निकालि लैत छल। किछुए दिनमे ओकरा सभकेँ किताब पढ़नाइ, लिखनाइ सेहो आबि गेलइ। ‘बाले दण्ड आ सियाने पाठक’ ऐ आधारपर ओ दुनू वर्गमे नीक स्थान आनए लागल। शिष्ट रहबाक कारणे शिक्षको लोकैन अधिक मानए लगलैन।
सर्व शिक्षा अभियानसँ दुपहरक भोजन आ पोशाकक राशि सेहो भेटए लगलै। दुनूक लगनशीलता, कर्मठता, अनुशासन आ गुरुभक्ति देख शिक्षको लोकैन ओकरा प्रति अधिक संवेदनशील रहैत छला। दुनूक हरेक समस्याक समाधान शिक्षक लोकैन करैत छला।
ऐ तरहें दुनू सहेली प्राथमिक शिक्षा ग्रहण कए माध्यमिक शिक्षा प्राप्त करबाक लेल उच्च विद्यालयमे नामांकन करौलैन। सरकारी योजनाक तहत दुनूकेँ साइकिलक आ छात्रवृतिक राशि सेहो भेटलै।
दुनू सहेली मैट्रिकक वोर्ड परीक्षामे प्रथम श्रेणीसँ उत्तीर्ण भेली। सरकारी योजनासँ दस-दस हजार रूपैआक प्रोत्साहन राशिक चेक सेहो भेटलै।
आब राधा आ कुसुम गर्ल्स कौलेजमे इन्टरक पढ़ाइ करए लगली। अपन मेहनतक बलपर दुनू सहेली इन्टरमे सेहो प्रथम श्रेणी प्राप्त भेलैन। आ पुन: पनरह-पनरह हजारक चेक प्राप्त भेलैन। आगॉं पढ़बाक लिलसा बनल छेलइ। माए-बापक सेहो मनोबल बढ़ैत रहलै। दुनू सहेली बी.ए. मे नाम लिखा कौलेज जाए-आबए लगली।
राधा आ कुसुम आब वयस्क भऽ गेल छेली। वसन्तक मादकता, कोयलीक कूक सावनक फुहार आ कामदेवक प्रहारसँ अवगत होमए लागल छेली। कौलेजक छात्र-छात्रामे एक-दोसरक प्रति आकर्षण बढ़ए लागल छेलइ। ओही क्रममे राधाकेँ एकटा राजेश नामक लड़कासँ दोस्ती भऽ गेलइ। राजेशकेँ कपड़ा-दोकान छेलै आ बी.ए.क थर्ड पार्टमे पढ़ैत सेहो छल। कभी-कभार कौलेजमे मौज-मस्तीक लेल जाइत छल।
राधा आ राजेशक दोस्ती प्रगाढ़ हुअ लगलै। दोस्तीक बहाने दुनू एक-दोसरसँ प्रेम करए लागल। राजेश-राधाक लेल नव-नव उपहार लाबए लागल। कुसुमकेँ राधा-राजेशक दोस्ती पसिन नहि छेलैन। तथापि ओ दुनूक क्रिया-कलापपर विशेष धियान देमए लगलै।
राजेश चाहैत छल जे राधाकेँ बहला-फुसला कऽ अपना फाँसमे फँसा घरसँ निकैल जाइ। मुदा राधा पढ़ल-लिखल आ होशियार लड़की, तँए घरसँ निकललासँ पहिनहि ओ एक दिन राजेशक घर पहुँचली।
राजेशक माए घरमे छेलखिन। राजेशक माएकेँ प्राणाम करैत राधा अपन परिचए देलैन-
“माइजी, हम राजेशक मित्र छी।”
राजेशक माए कहलखिन-
“आउ बेटी, बैसू। राजेश तँ दोकानपर अछि।”
ताबत ओकरा ओइठाम गामक किछु सम्भ्रान्त परिवारक महिला लोकैन आबि गेलखिन। राजेशक माए ओइ महिला सबहक खातिरदारीमे लागि गेली। राधा आँगनमे असगरे बैसल छेली। तखने छोट बच्चाक कनबाक ध्वनि सुनाइ पड़लैन। एकटा दुबर-पातर महिलाकेँ एक घरसँ दोसर घरमे जाइत देखलैन। ओ औरत राधा दिस घुरि-घुरि कऽ तकैत छेलखिन।
राधा ओइ औरतकेँ अपना लग बजा पुछलखिन-
“अहाँ हमरा दिस एना किए गुम्हरै छी? अहाँ के छी?”
ओ अपनाकेँ राजेशक पत्नी बतौलक। छोट-छोट धिया-पुताक कारणे ओ परेशान छेली। राजेशक पत्नी राधासँ पुछलखिन-
“की अहींक नाओं राधा छी? अहाँ तँ पढ़ल-लिखल बुझना जाइ छी तखन केना अहाँ हुनका चक्करमे फँसि गेलौं?”
एकाएक राधाकेँ फँसबाक आभास भेलैन। सोचए लगली। हम वास्तविकतासँ दूर हटि एक कपटी, क्षली, लम्पट आ चरित्रहीनक जालमे फँसि रहल छेलौं।
राधा राजेशक माएसँ विदा लैत अपना घर एली। कुसुमसँ भेँट कए सारा वृतान्त सुनौलैन। दुनू सहेली राजेशकेँ सबक सिखेबाक लेल षडयंत्र रचलैन।
साँझमे राजेशसँ भेँट करैले ओ आइ पहिनहिसँ इन्तजारमे छेली। साँझ पड़ैत देरी राजेश दोकान बन्न कए घर अबैत छल। नियत समैपर राधासँ भेँट भऽ गेलैन। कुसुम गाछक अढ़मे नुकाएल छेली। राजेश राधासँ प्रेमक वार्ता करए लागल। तइ बिच्चेमे राधा जोरसँ हल्ला करए लगली।
हल्ला सुनि लोक सभ जमा भऽ गेल। कुसुम पुलिसकेँ खबर पहिनहिसँ कए देने छेली। पुलिस राजेशकेँ धारा 376 केर अन्तर्गत गिरफ्तार कए जहल भेज देलक।
राधा अपन नजैर कुसुम दिस दैत बाजल-
“गोबर बिछनीमे की शक्ति छै से देखौ...।”
◌
शब्द संख्या : 1039
ऐ रचनापर अपन मंतव्य ggajendra@videha.com पर पठाउ।


text:
शुक्रवार, सितंबर 11
जीवन मे खेल-कूदक महत्त्व
खेलकूदक इतिहास प्राय: ओतबै पुरान अछि जतेक मानव सभ्यता। आदि कालहि सँ खेलकूद मानव जीवनक एकटा अभिन्न अंग रहल अछि। समय प्रवाह मे एकर रूप आ प्रकार मे परिवर्तन होइत रहल अछि आ एकर वर्तमान स्वरूप विस्मयकारी ढंगे विपुल तथा बहु आयामी भऽ गेल अछि। खेलकूदक प्राचीन परम्परा मे एथलेटिक्स खेलक बड़Ó महत्वपूर्ण स्थान छल आ एकर उद्ïगम प्राचीन मिस्रक सभ्यता मे भेटैछ। एथलेटिक्स शब्दक शाब्दिक अर्थ होइछ 'इनामक खेल प्रतियोगिताÓ आ एहि तरहेँ प्रतियोगिता भावनाकेँ आरोपित करैछ। खेल मे बहुत रास खेल सभ सम्मिलित कएल गेल अछि जेना विविध प्रकारक दौड़-कूद, मुक्केबाजी, कुश्ती, गोला फेंक, भाला फेंक, तलवार बाजी, भारोत्तोलन, तीरंदाजी, विभिन्न प्रकारक तैराकी आ शारीरिक व्यायाम संगहि मैदान मे खेलबा योग्य खेल जेना क्रिकेट, हॉकी, फुटबॉल, हैण्डबॉल, टेनिस अछि।
स्वस्थ जीवनयापनक हेतु आवश्यक शर्त सभ मे खूलकूद एकटा विशिष्टï स्थान रखैत अछि। खेलकूद तऽ मनुष्य मात्रक लेल बड़Ó महत्वपूर्ण होइछ, मुदा अवस्था आ मनेवृत्तिक अनुसारेँ ओकर रूप बदलि जाइत छैक। यथा बाल्यावस्था सँ किशोरावस्था तक लोक सक्रिय आ प्रत्यक्ष रूपे खेलकूद मे भाग लैत अछि। एकरा बादक अवस्था मे किछु व्यक्ति एकटा योगासनक रूप मे तथा किछु भोर-सांझ टहलवाक रूप मे अपनबैत छथि। रूप एकर चाहे किछुओ होइहि किन्तु एकर उद्देश्य आ परिणाम एक्के होइत छैक। जेना मशीन वा कोनो यंत्रकेँ सुचारू रूप सँ चलयबाक लेल समय-समय पर ओकर झाड़-पोंछ, तेल-पानि इत्यादिक जरूरत होइछ ततबे यंत्र रूपी एहि मानव शरीर केँ स्वस्थ, सुन्नर, सुडौल, मजबूत एवं दीर्घायु बनएवाक हेतु खेलकूद आवश्यक होइछ।
छात्र लोकनिक बहुमुखी व्यक्तित्वक विकास मे खेलकूद बड़Ó विशेष महत्व छैक। कहल गेल अछि जे— च्च्स्शह्वठ्ठस्र द्वद्बठ्ठस्र द्बठ्ठ ड्ड ह्यशह्वठ्ठस्र ड्ढशस्र4ज्ज् अर्थात्ï स्वस्थ मनुष्ये सँ मानसिक आ बौद्धिक प्रौढ़ताक अपेक्षा कएल जा सकैछ। खेलला कूदला सँ शारीरिक व्यायाम होइछ जाहि सँ मांसपेशी कडग़र, हड्डïी चौडग़र आ सुसंगठित बनैत अछि। एहि सँ शरीरक प्रत्येक भाग मे होमय वला रक्त संचार सेहो नियंत्रित होइछ, जे रक्त चाप आ हृदय गति केँ नियंत्रित करैत अछि। खेलकूद मनुष्य मे एकटा जागृति जगबैत अछि जकरा द्वारा हमरा लोकनि एक दल, एक समूह मे रहि कोनो खास उद्देश्यक पूर्तिक हेतु अनुशासित ढंगे प्रयास करबाक कला सीखैत छी। खुलल वातावरण तथा स्वच्छ वायु मे खेलकूद शरीर मे स्फूर्ति दैछ, शरीरकेँ तन्दुरूस्त बनबैछ आ मुखमंडल पर आभा जगबैछ जाहि सँ प्रभावशाली व्यक्तित्वक निर्माण मे सहायता भेटैत छैक। बन्द कोठरी मे बैसि निरन्तर विद्याभ्यासये रत रहला सँ शरीर कमजोर भऽ जाइछ आ खसि पड़ैछ जे आगा पुन: अध्ययन कार्य मे बाधा उपस्थित करऽ लगैत अछि, ताहिं एकर निवारणक लेल खेलकूद बड़Ó आवश्यक भऽ जाइछ।
विभिन्न खेलक लेल स्थापित किछु खास नियम सभ केँ अनिवार्य रूपेँ पालन करबाक अभ्यास जीवनक कोनो क्षेत्र मे विकास, उन्नति ओ प्रगतिक मार्ग प्रशस्त करैछ। ई क्रीड़ा परस्पर सहयोग आओर नियमक प्रति सजगता बढ़बैछ, आत्म नियंत्रणक कला सीखबैछ, सभक हित मे आत्म त्याग, करबाक भावना जगबैत अछि। संगहि उत्थान-पतन, हार-जीत आदि मे स्थित प्रज्ञ (निष्काम कर्मयोगी) बनबाक नैतिक शिक्षा सेहो प्रदान करैत अछि। विभिन्न खेलक क्रम मे खान-पानक संदर्भ मे घोषित आ निर्धारित नियमक पालन कएला सँ आत्म संयम आ कठोर इच्छा शक्ति विकसित होइत अछि। जे जीवन मे सतत्ï कोनो ने कोनो रूपेँ लाभकारी सिद्ध होइत रहैछ। क्रीड़ा मनुष्य मे अदम्य साहस, उत्साह तथा धैर्य प्रदान करैत अछि। एहि सँ हमरा लोकनि केँ विकट सँ विकट परिस्थिति मे अंत समय धरि पूर्ण लगन, निष्ठïा आ उत्साह सँ कार्य करैत रहबाक प्रेरणा भेटैत अछि। एकटा नीक खेलाड़ी सतत सजग एवं सतर्क रहैत अछि। एहि तरहेँ ई अनुकरणीय चरित्र निर्माणक मार्ग प्रशस्त करैछ। दू वास्तविक खेलाड़ीक बीच सतत स्वस्थ एवं लाभकारी प्रतिस्पर्धाक भावना देखबा मे अबैछ चाहे ओ जीवनक कोनो क्षेत्र वा शास्त्रक कोनहुँ विधा हो।
हिन्दू दर्शन मे कहल गेल अछि—आत्मा वा अरे द्रष्टïव्य: अर्थात्ï अखिल विश्व मे आत्मा सँ साक्षात्कार करब इएह टा एकमात्र दर्शनीय वस्तु थीक। मुदा एकरो चरितार्थ करबा लेल पूर्णरूपेण शरीर सँ स्वस्थ होयब अनिवार्य थीक। आ एहि हेतु खेलकूद व्यायाम आ योगासन आवश्यक अछि। स्वस्थ शरीर खाली कार्यक परिणाम आ मात्रे टा नहि अपिक ओकर गुणात्मकता के सेहो परिवद्र्धित आ परिष्कृत करैछ। कमजोर आ अस्वस्थ व्यक्ति कोनो कत्र्तव्यक निर्वाह नीक जकाँ नञि कऽ सकैत छथि। किएक तऽ ओ सर्वदा दोसर दिस एकटा पूर्ण स्वस्थ व्यक्ति असंभव आ असाधारणो कार्य केँ अपन आत्मबल सँ संभव आ सुलभ बना दैत छथि। खेलक क्षेत्र मे हम परस्पर सहयोगक भावना सँ प्रेरित भऽ अपन व्यक्तिगत अस्तित्वकेँ दलक अस्तित्वक संगे जोडि़ लैत छी। खेल समाप्त भेलाक बाद दू दलक खेलाड़ी परस्पर ओहि सौहाद्र्र सँ मिलैत छथि जेना निकटतम मित्र। जीवन सेहो एकआ पैघ खेल क्षेत्र थीक आ एहि हेतु हमरा लोकनि खेलक आदर्श सभकेँ आत्मसात कय ली बड़ जीवन बड़Ó सुखी आ गरिमामण्डित भऽ जायत।
एखनुका समय मे खेलकूद प्रांतीय आ राष्टï्रीय सीमा-परिसीमा केँ लाँघि अंतर्राष्टï्रीय स्तर पर स्थापित भऽ चुकल अछि। कोनो मान्यता प्राप्त खेलक खेलाड़ी अपन व्यक्तिगत क्षमता, प्रतिभा आ प्रदर्शन सँ सगरो ख्याति पबैत छथि आ ओ जाहि देशक रहनिहार छथि तकर प्रतिष्ठïा सेहो बढि़ जाइछ। ई क्रीड़ा आब मात्र एकटा मनोरंजक साधन आ स्वस्थ जीवनक कुंजीए नहि रहल अपितु ई व्यावसायिक रूप सेहो प्राप्त कऽ चुकल अछि। विविध खेल मे बहुतोक एहन प्रतिभावान खेलाड़ी छथि जे खेलक बलेँ विविध सेवा मे नीक स्थान प्राप्त कयलनि अछि। खेल मे विशिष्ट ख्याति प्राप्त आ प्रमाण पत्र प्राप्त व्यक्ति केँ नौकरी मे एहि आधार पर अतिरिक्त अंक सेहो भेटैत छैन्हि। टेनिस, मुक्केबाजी आ फुटबॉल व्यावसायिक आ आर्थिक दृष्टिïएँ सभसँ लाभकारी खेल अछि जकर विजेता अत्यल्प समय मे विपुल धन राशिक स्वामी बनि जाइत छथि।
मुदा 'अति सर्वत्र वर्जयेतÓ तेँ सामान्य व्यक्ति केँ खेलकूद आ व्यायाम मात्र स्वास्थ्य प्राप्तिक उद्देश्य रखबाक चाही। अत्यधिक खेलकूद आ व्यायाम सेहो शरीरक लेल हानिकारक भऽ जायत आ विविधि प्रकारक असंतुलन आ रोग केँ आमंत्रित करत संगहि 'शरीर माध्यम खलु धर्मसाधनम्ïÓ केर जे हमरा लोकनिक मूल मंत्र अछि, से विफल आ अप्रासंगिक भऽ जायत।
प्रस्तुतकर्ता सुभाष चन्द्र पर शुक्रवार, सितंबर 11, 2009
लेबल: खेलकूद
कोई टिप्पणी नहीं:
सदस्यता लें टिप्पणियाँ भेजें (Atom)


text:
Saturday, February 23, 2013
विदेह नाट्य उत्सव- 2013 :: उमेश मण्डल
मधुबनी जिलान्तर्गत चनौरागंजमे, राष्ट्रीय राजमार्ग-57क सटले उत्तरबारि कात त्रिदिवसीय आयोजन जे “विदेह नाट्य उत्सव”क रूपेँ प्रसिद्ध अछि आयोजित भेल। आयोजन दिवस छल विगत 15-सँ-17 फरवरी। विदेह प्रथम मैथिली पाक्षिक ई-पत्रिकाक नाट्य-रंगमंच-फिल्म विभागक संपादक श्री बेचन ठाकुरक संयोजकत्वमे ऐ आयोजनक सफल समापन भेल।
दूटा नाटक, दूटा एकांकी नाटक, नुक्कड़, जट-जटीन, होली, झड़नी, गंगा झाँकी, ग्वाल-बाल झाँकी, बाल लीला झाँकी, लोक समूह गीत, स्वागत गीत, समूह नृत्य, हास्य-चटनी, महादेव-नचारी, राष्ट्रीय एवं भक्ति परक झाँकी इत्यादि-इत्यादि अनेक कार्यक्रमक प्रस्तुतिक संग कवि सम्मेलन तथा कला एवं साहित्य क्षेत्रमे “विदेह सम्मान समारोह”क आयोजन सेहो कएल गेल। परोपट्टाक लोकक उपस्थितिक अलाबे कवि-सम्मेलनमे तथा सम्मान समारोहमे आएल समस्तीपुर, दरभंगा, सुपौल तथा मधुबनी जिलाक विशिष्ट व्यक्तिक उपस्थिति ऐ वार्षिक कार्यक्रमकेँ अह्लादकारी ओ स्मरणीय बनौलक।
पहिल दिन अर्थात् 15 फरवरीकेँ दिनक 11 बजेसँ रात्रीक 10 बजे धरि, दोसर दिन माने 16 फरवरीकेँ मौसम खराप रहलाक कारणेँ दिनक 3 बजेसँ 11:30 बजे राति धरि तथा तेसर दिन 2 बजेसँ रातिक 12 बजे धरि उपरोक्ति विभिन्न कार्यक्रमक प्रस्तुतिक रूपरेखा रहल। ऐ सम्पूर्ण कार्यक्रमक विडियो रिकाॅडिंग सेहो कएल गेल अछि। प्राप्त सूचनाक आधारपर ऐ त्रिदिवसीय कार्यक्रमक सम्पूर्ण विडियो शीघ्रहि यू-ट्यूबपर सम्पूर्ण विश्वमे पसरल विदेह-श्रोता-दर्शक तथा अन्य लेल उपलब्ध कराओल जाएत।
भाषा सम्मान, मूल साहित्य सम्मान, समग्र योगदान सम्मन, मांगनि खबास सम्मन, आत्म िनर्भर संस्कृति संरक्षण सम्मन तथा अनुवाद पुरस्कार एवं “मानद् महत्तर सदस्यता” सम्मानक ऐ कड़ीमे 47 गोट सम्मानित व्यक्तिक अह्लादकारी उपस्थिति एे सम्मान समारोहकेँ सफलता प्रदान कएल। हलाँकि मैथिली पत्रकारिता सम्मन तथा उपरोक्त वर्णित सम्मानक अनेक सूचीमे किछु व्यक्ति उपस्थित नै भऽ सकलाह तिनका सभ लेल विदेह द्वारा पुन: दोसर सत्रक सम्मान समारोह अगामी मार्च माहमे, सुपौल जिला अन्तर्गत िनर्मलीमे आयोजित हएत तेकरो उद्घोषणा मंचसँ कएल गेल।
सम्मान समारोह, नाटक मंचन, एकांकी मंचन तथा कवि सम्मेलनक समाचार विस्तारसँ निम्न अछि-
विदेह सम्मान समारोह-
उद्घाटन- कुमार रामेश्वरम्
अध्यक्ष- डॉ. शिवकुमार प्रसाद।
मंच संचालक- उमेश मण्डल।
1. श्री राजदेव मण्डल सुपुत्र स्व. सोने लाल मण्डल उर्फ सोनाई मण्डल, उमेर- 52, “अम्बरा” कविता संग्रह लेल विदेह मूल साहित्य सम्मान-2012
सम्पर्क- गाम- मुसहरनियाँ, पोस्ट- रतनसारा, भाया- िनर्मली, जिला- मधुबनी, पिन- 847452
2. डॉ. नरेश कुमार विकल “ययाति” (वि. स. खाण्डेकर, मराठी)क अनुवाद लेल 2013क विदेह अनुवाद पुरस्कार। सम्पर्क- भगवानपुर, देसुआ समस्तीपुर बिहार।
3. श्री जगदीश प्रसाद मण्डल सुपुत्र स्व. दल्लू मण्डल “तरेगन (बाल प्रेरक विहनि कथा संग्रह” लेल 2012क “विदेह बाल साहित्य सम्मान”
सम्पर्क- गाम+पोस्ट- बेरमा, भाया- तमुरिया, जिला- मधुबनी (बिहार) पिन- 847410
4. श्री राजनन्दन लाल दास (प्रतिनिधि- डॉ. बुचरू पासवान) मैथिलीमे समग्र योगदान लेल “मानद् महत्तर सदस्यता” प्रदान कएल जा रहल अछि
5. नृत्य अभिनय लेल विदेह “समग्र योगदान सम्मान”
सुश्री संगीता कुमारी सुपुत्री श्री रामदेव पासवान, उमेर- १६, पता- गाम+पोस्ट- चनौरागंज, भाया- झंझारपुर, जिला- मधुबनी (बिहार)
6. चित्रकला लेल विदेह “समग्र योगदान सम्मान”
श्री जय प्रकाश मण्डल सुपुत्र- श्री कुशेश्वर मण्डल, उमेर- ३५, पता- गाम- सनपतहा, पोस्ट– बौरहा, भाया- सरायगढ़, जिला- सुपौल (बिहार)
7. चित्रकला लेल विदेह “समग्र योगदान सम्मान”
श्री चन्दन कुमार मण्डल सुपुत्र श्री भोला मण्डल, पता- गाम- खड़गपुर, पोस्ट- बेलही, भाया- नरहिया, थाना- लौकही, जिला- मधुबनी (बिहार) संप्रति, छात्र स्नातक अंतिम वर्ष, कला एवं शिल्प महाविद्यालय- पटना।
8. हरिमुनियाँ वाद्य लेल विदेह “समग्र योगदान सम्मान”
श्री जागेश्वर प्रसाद राउत सुपुत्र स्व. रामस्वरूप राउत, उमेर ६०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
9. ढोलक-ठेकैता लेल विदेह “समग्र योगदान सम्मान”
श्री कल्लर राम सुपुत्र स्व. खट्टर राम, उमेर- ५०, गाम- लक्ष्मिनियाँ, पोस्ट- छजना, भाया- नरहिया, थाना- लौकही, जिला- मधुबनी (बिहार)
10. शिल्प-वास्तुकला लेल विदेह “समग्र योगदान सम्मान”
श्री राम विलास धरिकार सुपुत्र स्व. ठोढ़ाइ धरिकार, उमेर- ४०, पता- गाम+पोस्ट- चनौरागंज, भाया- तमुरिया, जिला- मधुबनी (बिहार)
11. मूर्तिकला लेल विदेह “समग्र योगदान सम्मान”
घूरन पंडित सुपुत्र- श्री मोलहू पंडित, पता- गाम+पोस्ट– बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी (बिहार)
12. काष्ट कला लेल विदेह “समग्र योगदान सम्मान”
श्री योगेन्द्र ठाकुर सुपुत्र स्व. बुद्धू ठाकुर उमेर- ४५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
13. किसानी आत्मनिर्भर संस्कृतिक संरक्षण लेल विदेह “समग्र योगदान सम्मान”
श्री राम अवतार राउत सुपुत्र स्व. सुबध राउत, उमेर- ६६, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
14. किसानी आत्मनिर्भर संस्कृतिक संरक्षण लेल विदेह “समग्र योगदान सम्मान”
श्री रौशन यादव सुपुत्र स्व. कपिलेश्वर यादव, उमेर- ३५, गाम+पोस्ट– बनगामा, भाया- नरहिया, थाना- लौकही, जिला- मधुबनी (बिहार)
15. अल्हा/महराइ लेल विदेह “समग्र योगदान सम्मान”
मो. जीबछ सुपुत्र मो. बिलट मरहूम, उमेर- ६५, पता- गाम- बसहा, पोस्ट- बड़हारा, भाया- अन्धराठाढ़ी, जिला- मधुबनी, पिन- ८४७४०१
16. जोगिरा गायन लेल विदेह “समग्र योगदान सम्मान”
श्री बच्चन मण्डल सुपुत्र स्व. सीताराम मण्डल, उमेर- ६०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
17. जोगीरा गायन लेल विदेह “समग्र योगदान सम्मान”
श्री रामदेव ठाकुर सुपुत्र स्व. जागेश्वर ठाकुर, उमेर- ५०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
18. पराती गायन लेल विदेह “समग्र योगदान सम्मान”
श्री लेल्हु दास सुपुत्र स्व. सनक मण्डल पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
19. झरनी लेल विदेह “समग्र योगदान सम्मान”
मो. गुल हसन सुपुत्र अब्दुल रसीद मरहूम, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
20. नाल वादन लेल विदेह “समग्र योगदान सम्मान”
श्री देव नारायण यादव सुपुत्र श्री कुशुमलाल यादव, पता- गाम- बनरझूला, पोस्ट- अमही, थाना- घोघड़डीहा, जिला- मधुबनी (बिहार)
21. मैथिली लोकगीत लेल विदेह “समग्र योगदान सम्मान”
श्रीमती फुदनी देवी पत्नी श्री रामफल मण्डल, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
22. मैथिली लोकगीत लेल विदेह “समग्र योगदान सम्मान”
सुश्री सुविता कुमारी सुपुत्री श्री गंगाराम मण्डल, उमेर- १८, पता- गाम- मछधी, पोस्ट- बलियारि, भाया- झंझारपुर, जिला- मधुबनी (बिहार)
23. खुरदक वादन लेल विदेह “समग्र योगदान सम्मान”
श्री सीताराम राम सुपुत्र स्व. जंगल राम, उमेर- ६२, पता- गाम- लक्ष्मिनियाँ, पोस्ट- छजना, भाया- नरहिया, थाना- लौकही, जिला- मधुबनी (बिहार)
24. खुरदक वादन लेल विदेह “समग्र योगदान सम्मान”
श्री लक्ष्मी राम सुपुत्र स्व. पंचू मोची, उमेर- ७०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
25. कॉरनेट वादन लेल विदेह “समग्र योगदान सम्मान”
मो. सुभान, उमेर- ५०, पता- गाम+पोस्ट- चनौरागंज, भाया- तमुरिया, जिला- मधुबनी (बिहार)
26. लोक संस्कृतिक संलक्षण लेल विदेह “मांगनि खबास सम्मान”
श्री राम लखन साहु पे. स्व. खुशीलाल साहु, उमेर- ६५, पता, गाम- पकड़िया, पोस्ट- रतनसारा, अनुमंडल- फुलपरास (मधुबनी)
27. मिथिला चित्रकला लेल विदेह “समग्र योगदान सम्मान”
श्रीमती वीणा देवी पत्नी श्री दिलिप झा, उमेर- ३५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
28. तबला वादन लेल विदेह “समग्र योगदान सम्मान”
श्री उपेन्द्र चौधरी सुपुत्र स्व. महावीर दास, उमेर- ५५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
29. तबला वादन लेल विदेह “समग्र योगदान सम्मान”
श्री देवनाथ यादव सुपुत्र स्व. सर्वजीत यादव, उमेर- ५०, गाम- झाँझपट्टी, पोस्ट- पीपराही, भाया- लदनियाँ, जिला- मधुबनी (बिहार)
30. झालि वादन लेल लेल विदेह “समग्र योगदान सम्मान”
श्री कुन्दन कुमार कर्ण सुपुत्र श्री इन्द्र कुमार कर्ण पता- गाम- रेबाड़ी, पोस्ट- चौरामहरैल, थाना- झंझारपुर, जिला- मधुबनी, पिन- ८४७४०४
32. झालि वादन लेल विदेह “समग्र योगदान सम्मान”
श्री राम खेलावन राउत सुपुत्र स्व. कैलू राउत, उमेर- ६०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
33. मैथिली लोकगाथा गायन लेल विदेह “समग्र योगदान सम्मान”
श्री रविन्द्र यादव सुपुत्र सीताराम यादव, पता- गाम- तुलसियाही, पोस्ट- मनोहर पट्टी, थाना- मरौना, जिला- सुपौल (बिहार)
34. मैथिली लोकगाथा गायन लेल विदेह “समग्र योगदान सम्मान”
श्री पिचकुन सदाय सुपुत्र स्व. मेथर सदाय, उमेर- ५०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
35. शास्त्रीय संगीत आ तानपुरा वाद्य लेल विदेह “मांगनि खबास सम्मान”
श्री रामवृक्ष सिंह सुपुत्र श्री अनिरूद्ध सिंह, उमेर- ५६, गाम- फुलवरिया, पोस्ट- बाबूबरही, जिला- मधुबनी (बिहार)
36. मृदन वादन लेल विदेह “समग्र योगदान सम्मान”
श्री खखर सदाय सुपुत्र स्व. बंठा सदाय, उमेर- ६०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
37. तरसा/तासा वादन लेल विदेह “समग्र योगदान सम्मान”
श्री जोगेन्द्र राम सुपुत्र स्व. बिल्टू राम, उमेर- ५०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
38. रमझालि/ कठझालि/ करताल वादन लेल विदेह “समग्र योगदान सम्मान”
श्री सैनी राम सुपुत्र स्व. ललित राम, उमेर- ५०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
39. गुमगुमियाँ वादन लेल विदेह “समग्र योगदान सम्मान”
श्री जुगाय साफी सुपुत्र स्व. श्री श्रीचन्द्र साफी, उमेर- ७५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
40. डंका/ढोल वादन लेल विदेह “समग्र योगदान सम्मान”
श्री योगेन्द्र राम सुपुत्र स्व. बिल्टू राम, उमेर- ५५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
41. डंफा वादन लेल विदेह “समग्र योगदान सम्मान”
श्री जग्रनाथ चौधरी उर्फ धियानी दास सुपुत्र स्व. महावीर दास, उमेर- ६५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
42. डंफा वादन लेल विदेह “समग्र योगदान सम्मान”
श्री महेन्द्र पोद्दार, उमेर- ६५, पता- गाम+पोस्ट- चनौरागंज, भाया- तमुरिया, जिला- मधुबनी (बिहार)
43. नङेरा/डिगरी वादन लेल विदेह “समग्र योगदान सम्मान”
श्री राम प्रसाद राम सुपुत्र स्व. सरयुग मोची, उमेर- ५२, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
44. रंगमंच अभिनय लेल विदेह “समग्र योगदान सम्मान”
सुश्री आशा कुमारी सुपुत्री श्री रामावतार यादव, उमेर- १८, पता- गाम+पोस्ट- चनौरागंज, भाया- तमुरिया, जिला- मधुबनी (बिहार)
45. रंगमंच अभिनय लेल विदेह “समग्र योगदान सम्मान”
मो. समसाद आलम सुपुत्र मो. ईषा आलम, पता- गाम+पोस्ट- चनौरागंज, भाया- तमुरिया, जिला- मधुबनी (बिहार)
46. रंगमंच अभिनय लेल विदेह “समग्र योगदान सम्मान”
सुश्री अपर्णा कुमारी सुपुत्री श्री मनोज कुमार साहु, जन्म तिथि- १८-२-१९९८, पता- गाम- लक्ष्मिनियाँ, पोस्ट- छजना, भाया- नरहिया, थाना- लौकही, जिला- मधुबनी (बिहार)
47. रंगमंच हास्य अभिनय लेल विदेह “समग्र योगदान सम्मान”
टाॅसिफ आलम सुपुत्र मो. मुस्ताक आलम, पता- गाम+पोस्ट- चनौरागंज, भाया- झंझारपुर, जिला- मधुबनी (बिहार)।
कवि सम्मेलन-
अध्यक्ष- श्री जगदीश प्रसाद मण्डल।
मंच संचालक- उमेश मण्डल।
समीक्षाक- डॉ. योगानन्द झा तथा कुमार रामेश्वरम् एवं डाॅ. शिवकुमार प्रसाद।
धन्यवाद ज्ञापन- श्री बेचन ठाकुर।
कविगण तथा कविता नाओं-
(1) श्री शम्भु सौरभ- सुरूज मारए हुलकी
(2) श्री उमेश पासवान- कागज
(3) श्री रामविलास साहु- केना कहब भारत महान्
(4) श्री नन्द विलास राय- मिथिला वर्णन
(5) श्री श्री हेमनाराण साहु- हम छी मैथिल
(6) श्री परमान्द प्रभाकर- खखनुआँ भुखल सुतलैए
(7) डॉ. योगानन्द झा
(8) मो. गुल हसन- किसानक खरिहान
(9) श्री राजदेव मण्डल- जय हे किसान
(10) श्री उपेन्द्र नारायण अनुपम- गेल चौवन्नी
(11) श्री कपिलेश्वर राउत- हमरा किछु ने फुराइए
(12) शशिकान्त झा- एतबे आंगन
(13) श्री विपीन कुमार कर्ण- व्यवस्थाक जाति-पाति
(14) गौरी शंकर साह- विवाह विवाद होइत
(15) शिव कुमार मिश्र- मान
(16) लक्ष्मी दास- हर जोति हरबाह
(17) डॉ. शिवकुमार प्रसाद- कजरौटी केर काजर संग
(18) श्री जगदीश प्रसाद मण्डल- दिन रातिक खेल।
एकांकी नाटक “सतमाए” (श्री जगदीश प्रसाद मण्डल)
नर्देशक- श्री बेचन ठाकुर
पात्र- परिचय-
(1) बुद्धिधारी बाबू- हाई स्कूलक प्रधानाध्यापक, भूमिकामे- सुश्री पूजा कुमारी
(2) विपतिबाबू- हाई स्कूलक एक गोट सहायक शिक्षक, भूमिकामे- सुश्री सरस्वती कुमारी
(3) पुलकित- हाई स्कुलक चपरासी, भूमिकामे- सुश्री संगीता कुमारी
(4) सुलक्षणी- विपति बाबूक माए भूमिकामे- सुश्री ललिता कुमारी
(5) शिवकुमार- विपति बाबूक बटा- भूमिकामे- सुश्री ज्योति कुमारी
(6) खजूरिया- एक गोट ग्रामीण महिला, भूमिकामे- सुश्री सुलेखा कुमारी
(7) तेतरी- दोसर ग्रामीण महिला, भूमिकामे- सुश्री पुनम कुमारी
(8) चिन्तामणी- एक गोट साधारण किसान, भूमिकामे- सुश्री रोशनी कुमारी
(9) सावित्री- चिन्तामणिक पत्नी, भूमिकामे- सुश्री रागिनी कुमारी
(10) गीता- चिन्तामणिक बेटी, भूमिकामे- सुश्री माला कुमारी
(11) पुरोहित- गामक पंडीजी, भूमिकामे- सुश्री राधा कुमारी
(12) जय मालाक कालाकार- भूमिकामे- सुश्री खुशबू, पुनम, सुलेखा, रागिनी, सोनी कुमारी।
(13) परिछन गीत- भूमिकामे- सुश्री सुलेखा आ पुनम कुमारी
मैथिली नाटक “गंगा ब्रिज”
नाटककार- श्री गजेन्द्र ठाकुर
पात्र-परिचय-
(1) बच्चा-1 मिथिलेश कुमार यादव
(2) बच्चा-2 आनन्द मोहन कुमार यादव
(3) बच्चा-3 कुणाल किशोर ‘धीरज’
(4) मुख्यमंत्री- देवन कुमार मण्डल
(5) मीत- बैद्यनाथ कुमार ठाकुर
(6) बाउ- सोनू कुमार
(7) लाला- गणेश कुमार
(8) दादा- वलराम कुमार यादव
(9) बिलट- अमित आनन्द
· अभियंता- कृष्ण कुमार यादव
· अभियंताक पत्नी- रंजीत कुमार राम
· अभियंताक बेटी- कणाद किशोर ‘नीरज’
· अभियंताक बेटा- शुभम शंकर गुप्ता
· ठीकेदार- सूरज कुमार
· पहिल मजदूर- ब्रह्मानंद कुमार यादव
· दोसर मजदूर- शिवकुमार यादव
· तेसर मजदूर- संतीत कुमार यादव
· पहिल शिक्षक- किशोर कुमार ठाकुर
· दोसर शिक्षक- अभिनाश कुमार साह
· ढोलहो देनीहार- राजेश कुमार महतो
· पहिल डंका बजेनिहार- कमल किशोर पंकज
· दोसर डंका बजेनिहार- किशोर कुमार यादव
· बतही माए- उमेश कुमार राम
· पैघ भाय- सुभाष कुमार
· अभियंताक मित्र- सुनील कुमार महतो
· कनियाँ काकी- रामबाबू भारती
· पुरान अभियंता- सिकन्दर कुमार यादव
· पहिल प्रोफेसर- रमेश कुमार
· दोसर प्रोफेसर- मो. कलामुद्दीन अंसारी
· इसकुल छात्र- प्रभाष कुमार, शिवकुमार मुखिया, प्रशांत कुमार आ संजन कुमार
· कॉलेजक छाद्ध- कृष्णानंद कुमार, शिवजी मण्डल, गंुजन कुमार, अजीत कुमार मण्डल,
रंजीत कुमार मण्डल, मिथिलेश कुमार राम, मो. इरफान अंसारी
जट-जटीन-
जब-जब पढ़ए कहलिऔ रे जटा......
प्रस्तुति-
गीत प्रस्तुति- सुश्री ज्योति कुमारी आ सुश्री बबिता कुमारी।
जटीन पक्ष- सुश्री दुर्गी कुमारी, श्वेता कुमारी, सीता कुमारी आ संगीता कुमारी।
जटा पक्ष- सुश्री रीना कुमारी, पूजा कुमारी, कंचन कुमारी तथा पूर्णिमा कुमारी।
एकांकी- “जजाति”
नाटककार- श्री नंद विलास राय
नर्देशक- श्री बेचन ठाकुर
पत्र-परिचय-
(1) फूलचन्द- गामक एकटा खलीफा- भूमिकामे- मो. नौशाद आलम
(2) वनवाली- फूलचन्दक पिता- भूमिकामे- राम बाबू भारती
(3) मैलामवाली- भूमिकामे- अमित आनन्द-
(4) गामवाली- भूमिकामे- विक्की कुमार कर्ण
(5) तिलाठवाली- फूलचन्दक पत्नी- भूमिकामे- मिथिलेश कुमार यादव
(5)
महान सामाजिक मैथिली नाटक- “ऊँच-नीच”
नाटककार- श्री बेचन ठाकुर
िनर्देशक- श्री बेचन ठाकुर
पात्र परिचय-
(1) मंगल मल्लिक- रामनगर गामक डोम- भूमिकामे- सुश्री राधा कुमारी।
(2) मरनी- मंगल केर पत्नी- सुश्री आशा कुमार।
(3) दुखन- मंगल केर पुत्र मैट्रीक पास- सुश्री श्वेता कुमारी।
(4) बुधन- एकटा ग्रामीण- सुश्री रीना कुमारी।
(5) चन्द्रेश झा- एकटा सुखी सम्पन्न, कंजूश ब्राह्मण- सुश्री वीभा कुमारी।
(6) मनीषा- चन्द्रेशक पत्नी- सुश्री सुविता कुमारी।
(7) चन्द्रप्रभा- चन्द्रशक इकलौती बेटी- सुश्री ज्योति कुमारी।
(8) रबीया- मंगल केर दियाद भाय- सुश्री बबिता कुमारी।
(9) शशिकांत- दारू दोकानदार- सुश्री रोशनी कुमारी।
· सीताराम- एकटा गरीब आदमी- सुश्री आरती कुमारी।
· शीला- ताड़ीवाली- सुश्री शगुफता परवीण।
· देबन- एकटा ताडी पियाक- सुश्री दुर्गा कुमारी।
· सुकराती- दोसर ताड़ी पियाक- सुश्री संगीता कुमारी।
· छट्टू- तेसर ताड़ी पियाक- सुश्री प्रीति कुमारी।
· झिंगूर- एकटा नामी-गामी चाहबला- सुश्री रानी कुमारी।
· संजीत- मैट्रीकक विद्यार्थी- सुश्री कंचन कुमारी।
· हरीश- मैट्रीकक विद्यार्थी- सुश्री पूर्णिमा कुमारी।
· भोलू- मैट्रीकक विद्यार्थी- सुश्री चाँदनी कुमारी।
· गौरी- पेपरबला- सुश्री पूजा कुमारी।
· राम प्रवेश- एकटा ग्रामीण- सुश्री सरस्वती कुमारी।
· इंजीनियर- मंगलक बेटा- सुश्री प्रीति कुमारी।
· डाॅक्टर- चन्द्रेशक बेटी- सुश्री पूजा कुमारी।
· लक्ष्मण- लड़िकी छात्रावासक मालिक- सुश्री आरती कुमारी।
· ब्रह्मानंद- वकिल, चन्द्रेशक मित्र- सुश्री आरती कुमारी।
· मणिकांत- वुजुर्ग कायस्त- सुश्री सोनम कुमारी।
· शांति- डॉक्टरक सहेली- सुश्री नीतू कुमारी।
· नित्यानंद मिश्र- रेलमंत्री- सुश्री सीता कुमारी।
· वरूण झा- िनत्यानंद मिश्रक अंगरक्षक- सुश्री सबिता कुमारी।
· ओपीनदर- मंगलक पितिऔत सार- सुश्री चिन्तामणि कुमारी।
· परमानन्द- चन्द्रेशक पड़ोसी- सुश्री दिव्या कुमारी।
· कृष्णानन्द- चन्द्रेशक पड़ोसी- सुश्री राधा कुमारी।
· उमा- ब्रह्मानंदक बेटीक सहेली- सुश्री सोनल कुमारी।
· मोतीलाल- पंचायतक सरपंच- सुश्री सुधा कुमारी।
· रामानंद- चन्द्रेशक अप्पन लोक- सुश्री खुशबू कुमारी।
· चन्द्रकांत- चन्देशक अप्पन लोक- सुश्री ज्योति कुमारी।
· उमाकान्त- चन्द्रेशक अप्पन लोक- सुश्री निक्की कुमारी।
· शोभाकान्त- चन्द्रेशक अप्पन लोक- सुश्री मानसी कुमारी।
· इन्द्र नारायण- चन्द्रेशक अप्पन लोक- सुश्री सत्यम कुमारी।
· लूटन- दोसर पेपरबला- सुश्री संगीता कुमारी।
· नरेश- पहिल गुंडा- सुश्री खुशबू कुमारी।
· भद्रेश- दोसर गुंडा- सुश्री द्रोपदी कुमारी।
· उग्रेश- तेसर गुंडा- सुश्री सुषमा कुमारी।
· सुरेश- चारिम गुंडा- सुश्री रंजीता कुमारी।
· महेश- पाँचिम गुंडा- सुश्री बबली कुमारी।
· जयमाला हेतु दाय-माय- गीतहारि सभ- .......................
सुश्री सरस्वती कुमारी।
सुश्री पुनम कुमारी।
सुश्री सुलेखा कुमारी।
सुश्री रागनी कुमारी।
सुश्री खुसबू कुमारी।
सुश्री उजाला कुमारी।
सुश्री पूष्पा कुमारी।
सुश्री सबिता कुमारी।
नुक्कर- “साइकिलक पाय”
नुक्करकार- श्री बेचन ठाकुर
प्रस्तुति-
(1) िवपीन- हेड मास्टर- श्री किशोर कुमार ठाकुर
(2) राम सेवक- किरानी- श्री अविनाश कुमार साह
(3) विद्यार्थी- श्री चन्दन कुमार, कुंदन कुमार, सोनी कुमारी,
(4) प्रभाष- प्रभाष कुमार,
(5) विनय- विनय कुमार
(6) वीरेन्द्रक पिता- चंदन कुमार
(7) शालिनी- ..............
(8) मधुकर- चंदन कुमार
महादेव गीत- अब ने चढ़ब बरदपर हौ बाबा......
प्रस्तुति- श्री किशोर कुमार यादव।
स्वागत गीत-1 स्वागत की लए करब अहाँक......
गीतकार- श्री जगदीश प्रसाद मण्डल
प्रस्तुति- सुश्री पुनम कुमारी आ सुलेखा कुमारी।
स्वागत गीत-2 अतिथि स्वागतम् अतिथि स्वागतम्......
गीतकार- श्री बेचन ठाकुर
प्रस्तुति- श्री अमीत रंजन।
स्वागत गीत-3 प्रिय पाहुन स्वागत स्वीकार करू......
गीतकार- श्री बेचन ठाकुर
प्रस्तुति- श्री मनोज कुमार महतो।
3 comments:
ReplyDelete
nice information, for maithili films do visit this site. maithili films
ReplyDelete
For free download of Maithili Films, Maithili Movies
ReplyDelete
nice information, for Maithili movies do visit this site. MAITHILI MOVIES


text:
छा गेल महुआ... Chhaa Gel Mahua
एहि मास के 11 तारीख के लांच भोजपुरी के पहिल चैनल ' महुआ ' छा गेल अछि. यूपी... बिहार के तs गप्प छोड़ु दिल्ली... मुम्बई या बाहर रहय वाला भोजपुरी... मैथिली भाषी लोकक बीच ई धूम मचा देने अछि. भोजपुरी के पहिल चैनल होए के फायदा एहि चैनल के जमि के मिलि रहल अछि. ई बात नहिं छै जे सिर्फ भोजपुरी भाषा के जानय वाला लोक सभ देखि रहल छथिन्ह. एहि चैनल के यूपी... बिहार आओर एतय के बाहर रहय वाला दोसर भाषा के लोक सभ सेहो खूब चाव सं एकर कार्यक्रम सभ के आनंद लs रहल छथिन्ह.
ओना हिन्दी जानय वाला लोक सभ के भोजपुरी जानय मे बेसि दिक्कत नहिं होय छन्हि... किएक तs भोजपुरी फिल्म के लs क लोक सभ मे भोजपुरी पहिने सं बड़ लोकप्रिय अछि. मुम्बइया मायानगरी मे बनल भोजपुरी फिल्म खूब हिट सेहो रहल अछि आ पाई सेहो खूब कमाएल अछि. एहि लs क कहि सकय छी जे भोजपुरीके बाजार पहिने सं छल मुदा एकर पहचान नहिं भेल छल आ सेहो कहि सकय छी जे एकर कोई गोटा फायदा नहिं उठयलाह. महुआ लांच करय लेल महुआ मीडिया प्राइवेट लिमिटेड के प्रबंध निदेशक पीके तिवारी जी धन्यवादक पात्र छथिन्ह. हुनकर अथक प्रयास सं ई चैनल समय पर आबि गेल. एकटा नवका बाजार मे घुसय के हिम्मत करय लेल हिनका जतेक बघाई देल जाए कम होएत. किएक तs एकटा चौबीसों घंटा वाला चैनल चलानाय कोनो हंसी -मजाकक चीज नहिं अछि. करोड़ों रुपया खर्च होए छै. एहि चैनल पर शुरुआती तौर पर करीब 75 करोड़ रुपए खर्च भेल अछि. पीके तिवारी जी उत्तर प्रदेश के गाजीपुर सं छथिन्ह आ 1986 मे एकटा फिल्म न्यू दिल्ली टाइम्स सेहो बना चुकल छथिन्ह.
महुआ चैनल यूपी... एमपी... बिहार... झारखंड... उत्तराखंड... दिल्ली आओर देश- विदेश मे रहय वाला करीब 20 करोड़ लोक के टार्गेट कs शुरू कएल गेल अछि. अगर चैनल एहि टार्गेट वर्ग के अपना दिस लाबय मे सफल रहैत अछि तs ई एकटा बड़का गप्प होएत. ओना जेहि हिसाब सं अखन एहि चैनल सं लोक जुड़ल अछि ओहि सं लगैत अछि जे एहि टार्गेट के पूरा कए लेल जाएत. मुदा एहि के लेल समाचार सं लs क प्रोग्रामिंग तक सभ ठाम कसावट जरूरी अछि. कार्यक्रम जतेक कसल रहल ओतेक लोक जुड़ल रहत आओर लोक एहि सं जुड़ल रहय... दर्शक बनल रहय एकरा लेल कार्यक्रम मे रोचकता बनल रहय ई जरूरी अछि. लोक महुआ सं केना बान्हल रहय ई हिनका सभ के सोचय पड़तन्हि. बीचबीच मे सर्वे करा लोकक पसंद...नापसंद के जानय के कोशिश करय पड़तन्हि. ओना अखन एकर समाचार... कार्यक्रम... गीत संगीत... भोजपुरी फिल्म... धारावाहिक सभ नीक लगि रहल अछि. भ सकय अछि जे अखन नव होय के कारण लोक सभ उत्सुकतावश बेसि देखय होयथिन्ह. मुदा अगर सभ किछ नीक रहत... कार्यक्रम के गुणवत्ता नीक होएत.. प्रोडक्शन उच्च स्तरीय रहत तs लोक जुड़ल रहताह. एहि के लेक लोकक भागीदारी वाला कार्यक्रम सभ सेहो शुरू करय के जरूरत अछि जाहि सं बेसि सं बेसि लोक सीधातौर पर चैनल सं जुड़ि सकथिन्ह.. चाहे ओ फोन... ईमेल आ टॉकशो सं होय.
ई जरूर छै जे भोजपुरी चैनल बाजार मे पहिल चैनल होए के फायदा महुआ के मिलि रहल छै... मुदा चैनल के अपना तेवर बना कs रखय के जरूरत छै... ओहि मे आओर पैनापन... धार लाबय के जरूरत अछि. कनि ठंडयलौं क पाछां भs जाएब आओर दर्शक घसकनाय शुरू भs जाएत. किएक तs लाइन मे कएटा आओऱ चैनल अछि. जल्दीए दुटा आओर भोजपुरी चैनल आबय वाला अछि... हमार टीवी आओर गंगा टीवी. एकटा म्यूजिक चैनल सेहो आबय वाला अछि. भोजपुरी के एकटा म्यूजिक चैनल संगीत भोजपुरी त आबिओ चुकल अछि. महुआ के खुद अलग सं न्यूज़... फिल्म आओर म्यूजिक चैनल लाबय के विचार छै. भs सकय अ दीपावली तक हिनकर एकटा आओर चैनल लांच सेहो भs जाए. हमार टीवी... पॉजीटिव टेलीविजन लिमिटेड .... नॉर्थ ईस्ट टीवी (एनईटीवी) लsक आबि रहल अछि. ई कांग्रेस नेता मतंग सिंह जी के छनि. हमार टीवी के कामकाज देख रहल छथिन्ह कुमार संजॉय सिंह. कुमार संजॉय सिंह एहि सं पहिने एनडीटीवी आओर आजतक सं जुड़ल छलाह. जखन कि गंगा टीवी के प्रमुख छथिन्ह एस एन विनोद. विनोदजी कइटा पेपर जुड़ल रहल छथिन्ह.
चलु जे होय भोजपुरी त आबि गेल... आबिए नहिं गेल छा गेल. मिथिला आओर मिथिला सं बाहर रहय वाला मैथिल लोक सभ सेहो मैथिलीक चैनल नहिं होबाक कारणे एकरे आनंद लs रहल छथिन्ह. मैथिली मे चैनल के सेहो जरूरत अछि. आब देखल जाए जे कोन गोटा एकर भार अपना कंहा पर लै छथिन्ह. ओ ना हमरा सभ सं जहिआ कोनो तरहक मदद के जरूरत होए हम तैयार छी. मैथिली मे आधा घंटाक बुलेटिन के संग सहारा समय बिहार झारखंड के तरफ सं नीक प्रयास भेल रहय मुदा आब ई बंद भ गेल अछि. ओना नेपाल वन...टीवी लाइव पर सांझ मे मैथिलीक कार्यक्रम जारी अछि आओर अपन ओमजी खूब नीक एंकरिंग कs रहल छथिन्ह. त अपन भाषा मे सेहो कार्यक्रम आओर समाचारक आनंद लिअ. हम चलय छी. जय जय राम... जय श्री राम.
4 comments:
maithili me ehan channel nahi khujat.ReplyDelete
sahara me samay mithilanchal bann bha gel ki? bar nik karykram hoit chhal, pher shuru karu ne.
bahut nik lagal ahank news collection aa parstuti.ReplyDelete
Dhanyabad
Ashutosh Choudhary
Silvassa(D&NH)
+919825111656
Bhaut nik lagal.ReplyDelete
Dhanyabd
ashutosh Choudhary
Dadra and Nagar Haveli
- GOPAL PRASADAugust 30, 2008 at 7:04 PM
aab maithili news channel ker taiyari karee.GOPAL PRASAD.CHIEF CO-ORDINATOR,WWW.mithilavihar.com.09313661375,09211309569ReplyDelete


text:
तखने जीयब शान सँ
किछु ऊपर सँ रोज कमाबी तखने जीयब शान सँ
काका, काकी, पिसा, पिसी रिश्ता भेल पुरान यौ
कहुना हुनका दूर भगाबी तखने जीयब शान सँ
सठिया गेला बूढ़ लोक सब हुनका बातक मोल की
हुनको नवका पाठ पढ़ाबी तखने जीयब शान सँ
सासुर अप्पन कनिया, बच्चा एतबे टा पर ध्यान दियऽ
बाकी सब सँ पिण्ड छोड़ाबी तखने जीयब शान सँ
मातु-पिता के चश्मा टूटल कपड़ा छय सेहो फाटल
कनिया लय नित सोन गढ़ाबी तखने जीयब शान सँ
पिछड़ल लोक बसल मिथिला मे धिया-पुता सँ कहियो
अंगरेजी मे रीति सिखाबी तखने जीयब शान सँ
सुमन दहेजक निन्दा करियो बस बेटी वियाह मे
बेटा बेर मे खूब गनाबी तखने जीयब शान सँ


text:
मधेपुरा...सीतामढ़ी मे एडमिशन नहिं
मधेपुरा आओर सीतामढ़ी इंजीनियरिंग कॉलेज मे एहि सत्र मे एडमिशन शुरू नहिं होएत. असल मे एहि कॉलेज मे अखन धरि इंफ्रास्ट्रक्चर के काज पूरा नहिं भेल अछि. ओना सरकार एहि साल मधेपुरा... सीतामढ़ी आओर चंडी मे नवका इंजीनियरिंग कॉलेज खोलय चाहैत छल मुदा सिर्फ चंडी मे खुलि सकल. मधेपुरा आओर सीतामढ़ी मे आब अगिला सत्र सं एडमिशन होएत. ओना सरकार पहिने सं बंद तीन-टा इंजीनियरिंग कॉलेज... दरभंगा के जेएमआईटी, मोतिहारी के इंडियन कॉलेज ऑफ इंजीनियरिंग आओर गया के मगध कॉलेज ऑफ इंजीनियरिंग के खोलय मे सफल भेल. एहि सभ कॉलेद के लेल दु ...दु करोड़ रुपया देल गेल. आओर सभ कॉलेज मे 240- 240 टा सीट अछि.
Subscribe to: Post Comments (Atom)


text:
अरस्तु
अरस्तु (३८४ ईपू – ३२२ ईपू) युनानी दार्शनिक छल । ओ प्लेटोक शिष्य आ सिकन्दर महानक गुरु छल । हुनकर जन्म स्टेगेरिया नामक नगरमे भेल छल । अरस्तु भौतिकी, आध्यात्म, कविता, नाटक, सङ्गीत, तर्कशास्त्र, राजनीति शास्त्र, नीतिशास्त्र, जीव विज्ञान सहित कयन विषयसभ पर रचना केनए अछि। अरस्तु अपन गुरु प्लेटोक कार्य आगा बढेनाए छल । प्लेटो, सुकरात आ अरस्तु पश्चिमी दर्शनशास्त्रक सबसँ महान दार्शनिकसभमे सँ एक छल । ओ पश्चिमी दर्शनशास्त्र पर पहिल व्यापक रचना केनए छल, जहिमे नीति, तर्क, विज्ञान, राजनीति आ आध्यात्मक मेलजोल छल । अरस्तुक राजीनीति पर प्रसिद्ध ग्रन्थ पोलिटिक्स छी ।[१]
जीवनी[सम्पादन करी]
सन्दर्भ सामग्रीसभ[सम्पादन करी]
- ↑ भाषा विज्ञान, डा० भोलानाथ तिवारी, किताब महल- दिल्ली, पन्द्रहवाँ संस्करण १९८१, पृष्ठ-४८१


text:
पटना । सरकार आ मारुति उद्योग लिमिटेड क बीच इ तय भेल छल जे एकटा प्रशिक्षण संस्थान खोलल जाए, जाहि मे मोटर चालक आ मोटर मैकेनिक क ट्रेनिंग देल जा सके। मारुति एहि पर सहमति सेहो देने छल। 2007 मे एकर परिकल्पना कैल गेल छल। सरकार क मारुति उद्योग लिमिटेड क साझेदारी वाला महत्वाकांक्षी परियोजना जमीन क अभाव मे दू साल स फाइल मे कैद भ कए रही गेल अछि। कंपनी क इंजीनियर क टीम दू बेर बिहार क दौरा करि चुकल अछि, मुदा जमीन क अभाव मे एखन धरि परियोजना ठप पड़ल अछि। सूत्र क अनुसार प्रशिक्षण क लेल टीम कए गया जिला मे 25 एकड़ जमीन विभाग क दिस स देखाउल गेल छल, मुदा ओ ठीक नहि छल। दोसर जिला मे जमीन क तलाश भ रहल अछि। दरभंगा आओर छपरा सेहो संभावना ताकल जा रहल अछि । सूत्र कहैत अछि जे दरभंगा मे एकरा लेल जमीन देखल गेल अछि। आगूक गप कंपनीक लोक तय करत। राज्य सरकार प्रशिक्षण संस्थान क लेल ढाई करोड़ टका स्वीकृति केलक अछि। विभागीय सूत्र कहैत अछि जे नव सिरा स जमीन क तलाश भ रहल अछि। मारुति उद्योग लिमिटेड कए पत्र लिखल गेल अछि कंपनी स अपन टीम फेर बिहार पठेबा लेल कहल गेल अछि। आशा अछि शीघ्र एहि पर काज शुरू होइत। उल्लेखनीय अछि जे हरियाणा सरकार मारुति उद्योग क संग मिलकए एहि तरहक योजना क क्रियान्वयन सेहो करि चुकल अछि। स्कीम क परिकल्पना अनुसूचित जाति-जनजाति कल्याण विभाग केने छल। सोचल गेल छल जे लक्षित वर्ग क 400 युवा कए प्रशिक्षण द कए हुनका लेल रोजगार उपलब्ध कराउल जाइत। विभागीय सचिव डॉ केपी रमैय्या एहि मसला पर कोनो प्रकार क टिप्पणी स मना करैत छथि। हालांकि ओ स्वीकार कैलथि जे परियोजना क क्रियान्वयन कए ल कए विभाग चिंतित अछि।
-
Excellent news. Shall help in generating employment. Such news will give a hope to youth of Mithila.
-
May god fulfill our dreams..Thank you samad team..with best compliments.
-
I really don’t agree with this post. Nevertheless, I had researched with Google and I have found out that you’re correct and I was thinking in the incorrect way. Keep on producing quality material similar to this.
-
Bahut hi achha bat je Darbhanga me nivesak gati tej bhel….. Darbhanga jaldi hi Mithila ke audyogik sahar banat………
Comments are closed.


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Sunday, July 27, 2008
विदेह १५ मई २००८ वर्ष १ मास ५ अंक ११ १०. संगीत शिक्षा-गजेन्द्र ठाकुर/ श्री रामाश्रय झा ’रामरंग’
श्री रामाश्रय झा ’रामरंग’
भारतीय शास्त्रीय संगीतक समर्पित आऽ विलक्षण ओऽ विख्यात संगीतज्ञ पं रामाश्रय झा ’रामरंग’ केर जन्म ११ अगस्त १९२८ ई. तदनुसारभाद्र कृष्णपक्ष एकादशी तिथिकेँ मधुबनी जिलान्तर्गत खजुरा नामक गाममे भेलन्हि। हिनकर पिताक नाम पं सुखदेव झा आऽ काकाक नाम पं मधुसदन झा छन्हि। रामाश्रयजीक संगीत शिक्षा हिनका दुनू गोटेसँ हारमोनियम आऽ गायनक रूपमे मात्र ५ वर्षक आयुमे शुरू भए गेलन्हि। तकरा बाद श्री अवध पाठकजीसँ गायनक शिक्षा भेटलन्हि।
१५ वर्ष धरि बनारसक एकटा प्रसिद्ध नाटक कम्पनीमे रामाश्रय झा जी कम्पोजरक रूपमे कार्य कएलन्हि। पं भोलानाथ भट्ट जी सँ २५ वर्ष धरि ध्रुवपद, धमार, खयाल, ठुमरी, दादरा, टप्पा शैली सभक विधिवत शिक्षा लेलन्हि।
पं भट्ट जीक अतिरिक्त्त रामाश्रय झा जी पं बी.एन. ठकार (प्रयाग), उस्ताद हबीब खाँ (किराना), पं बी.एस. पाठक (प्रयाग) सँ सेहो संगीतक शिक्षा प्राप्त कएलन्हि।
पं झा १९५४ सँ प्रयागमे स्थाई रूपसँ रहि रहल छथि। १९५५ ई.मे हिनकर नियुक्त्ति लूकरगंज संगीत विद्यालयमे संगीत अध्यापक रूपमे भेलन्हि। १९६० ई.मे हिनकर नियुक्त्ति प्रयाग संगीत समितिमे भेलन्हि, जतए १९७० धरि प्रभाकर आऽ संगीत प्रवीण कक्षाक शिक्षक रहलाह। १९७०मे इलाहाबाद विश्वविद्यालयक संगीत विभागाध्यक्ष श्री प्रो. उदयशंकर कोचकजी पं झाक संगीत क्षेत्रक सेवासँ प्रभावित भए विश्वविद्यालयमे हिनकर नियुक्त्ति कएलन्हि। पं झा उत्कृष्ट शिक्षक, गायक आऽ आकाशवाणीक प्रथम श्रेणीक कलाकार छथि। हिनकर अनेक शिष्य-शिष्या आकाशवाणीक प्रथम श्रेणीक कलाकार आऽ उत्तम शिक्षक छथि, जेना-
डॉ. गीता बनर्जी, श्रीमति कमला बोस, श्रीमति शुभा मुद्गल, श्रीकान्त वैश्य,श्री शान्ता राम कशालकर, श्री शान्ता राम कशालकर, श्री कामता खन्ना, श्रीमति सत्या दास, डॉ. रूपाली रानी झा, डॉ इला मालवीय, श्री अनिल कुमार शर्मा, श्री रामशंकर सिंह, श्रीमति संगीता सक्सेना, श्री राजन पर्रिकर, श्रीमति रचना उपाध्याय, श्री नरसिंह भट्त, श्री भूपेन्द्र शुक्ला, श्री जगबन्धु इत्यादि।
पं झा संगीत शास्त्र केर श्रेष्ठ लेखक छथि आऽ हिनकर लिखल अभिनव गीतांजलि केर पांचू भाग प्रकाशित भए चुकल अछि, जाहिमे २००सँ ऊपर रागक व्याख्या अछि आऽ दू हजारक आसपास बंदिश अछि।
मिथिलावासी श्री रामरंग राग तीरभुक्त्ति, राग वैदेही भैरव, आऽ राग विद्यापति कल्याण केर रचना सेहो कएने छथि आऽ मैथिली भाषामे हिनकर खयाल ’रंजयति इति रागः’ केर अनुरूप अछि।
१९८२ मे उत्तर प्रदेश संगीत नाटक अकादेमी पुरस्कारक संगे ’रत्न सदस्यता’ सेहो देल गेलन्हि। संगीत लेखनक हेतु काका हाथरसी पुरस्कार, आऽ भारतक सर्वोच्च संगीत संस्था आइ.टी.सी. केर सम्मान सेहो हिनक भेटि चुकल छन्हि। २०० ई. मे स्वर साधना रत्न अवार्ड, २००५ मे संगीत नाटक अकादेमीक राष्ट्रीय पुरस्कार, भारत संगीत रत्न, राग ऋषि, संत तुलसीदास सम्मान, प्रायाग गौरव एवं सोपरी अकादेमीक ’सा म प वितस्ता’ इत्यादि सम्मान श्री झाकेँ प्राप्त छन्हि। श्री रामरंग जी प्रयागमे ’वारिन दास संगीत परिषद’ केर स्थापना कए अनेकानेक संगीत समारोहक आयोजन सेहो कएने छथि। ’इलाहाबाद विश्वविद्यालय संगीत सम्मेलन’ ३० वर्षसँ बन्द पड़ल छल जकरा वार्षिक रूपसँ १९८० मे पुनः श्री झा आरम्भ करबओलन्हि। किएक तँ श्री झा लग कोनो औपचारिक डिग्री नहि छलन्हि, इलाहाबाद विश्वविद्यालय अपन नियममे परिवर्त्तन कएलक आऽ हिनका ओतए संगीत विभागाध्यक्ष बनाओल गेलन्हि, जतएसँ ओऽ १९८९ ई. मे सेवानिवृत्त भेलाह। तुलसीक मानसक आधार पर श्री झा सात काण्डक संगीत रामायणक सेहो रचना कएलन्हि। पं झा मुख्य रूपसँ खयाल, ठुमरी, दादरा, टप्पा आऽ संगहि ध्रुवपद, धमार, तराना, तिरवट, चतुरंग, रागमाला, रागसागर, रागताल सागर, भजन आऽ लोकगीत गायनमे सिद्ध छथि।
अखन ८० वर्षक आयुमे प्रयागमे श्री झा संगीत साधनामे रत छथि।
c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।
No comments:
Post a Comment
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ISSN 2229-547X VIDEHA 'विदेह' १५० म अंक १५ मार्च २०१४ (वर्ष ७ मास ७५ अंक १५०) ऐ अंकमे अछि:- ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...